ΔΙΚΤΥΟΥΡΓΟΣ ΜΑΚΕΔΩΝ Είδες ο ΣΥΡΙΖΑ; 1.515 ελληνοποιήσεις σε 12 ημέρες! - ΔΙΚΤΥΟΥΡΓΟΣ ΜΑΚΕΔΩΝ\nHome / Αριστερά / ειδήσεις / λαθρομετανάστες / Είδες ο ΣΥΡΙΖΑ; 1.515 ελληνοποιήσεις σε 12 ημέρες!\nΣημαίες του ΣΥΡΙΖΑ και της Ελλάδας. Κάπου συνδέονται |SOOC/CreativeProtagon\nΤο επισημαίνω για να αναδείξω όσο καλύτερα γίνεται ότι το πρόβλημα δεν είναι, ασφαλώς, η ταυτότητα των ανθρώπων αυτών –κάθε άλλο. Το πρόβλημα είναι ότι η κυβέρνηση ξεχνώντας ακόμη μια φορά το αριστερό της πρόσημο, φέρεται με πολιτικό εγωκεντρισμό, αντιμετωπίζοντας τους ανθρώπους αυτούς ως λύση εμβαλωματική, μπροστά στην απειλή του να αποκαλυφθεί η ένταση της φθοράς της στην κάλπη –άνοιξη ή φθινόπωρο, δεν έχει καμία σημασία. Το μπαράζ, κύμα, τσουνάμι των ελληνοποιήσεων, πείτε το όπως θέλετε, δεν οφείλεται στην ευαισθησία του ΣΥΡΙΖΑ, αλλά στη χρησιμοθηρία του, με προκάλυμμα τον νόμο.\nΟποιος αμφιβάλλει μπορεί να κοιτάξει την καμπύλη του φαινομένου: το «σύστημα» το έπιασε πρεμούρα και επιτάχυνε τους ρυθμούς του από τον Οκτώβριο του 2018 και μετά.


Ο Ζιώγας είχε δεχτεί 46 γκολ από τον Παναθηναϊκό, αλλά μόνο δύο από πέναλτι... | Panathinaikos24.gr\nΟ Βασίλης Μοιρώτσος γράφει με στοιχεία για τα γκολ που είχαν δεχτεί οι ομάδες του Ζιώγα από τον Παναθηναϊκό του Σαραβάκου και πόσα απ' αυτά προήλθαν απ' την άσπρη βούλα.\nΜίλησε ο Μιχάλης Ζιώγας για τον Παναθηναϊκό. Το 2021 βγήκε να κάνει δηλώσεις μετά από ένα παιχνίδι Κυπέλλου με τον ΠΑΟΚ, θεώρησε ότι η διαιτησία αδίκησε τη Λάρισα, αλλά δεν μίλησε γι’ αυτό. Σκέφτηκε πως είναι προτιμότερο να μιλήσει για τον Παναθηναϊκό της εποχής που εκείνος έπαιζε ποδόσφαιρο. Για τον Παναθηναϊκό του Δημήτρη Σαραβάκου, που τον χάζευε όλη η Ευρώπη. Αλλά για τον Ζιώγα, που προφανώς απουσίαζε από την Ελλάδα τα τελευταία 25 χρόνια και γύρισε σε αυτή… χθες, ο Παναθηναϊκός είχε “παντοκρατορία” και δεν εννοούσε εντός γηπέδου, αλλά εξωαγωνιστικά.\nΠροτιμούσα Άρη, με τη Λαμία… φτύνεις αίμα 3.056 ΠΡΟΒΟΛΕΣ\nΓενικά η δήλωση του Ζιώγα έχει πλάκα. Και δεν αξίζει κανείς ν’ ασχοληθεί σοβαρά με τα λόγια του, από τη στιγμή που μιλά για μια περίοδο που πήρε πρωτάθλημα έως και η δική του Λάρισα, πήρε πρωτάθλημα ο ΠΑΟΚ, πήραν πρωταθλήματα η ΑΕΚ και ο Ολυμπιακός. Ναι για τέτοια… παντοκρατορία μιλάμε. Για τον περιβόητο “Βαρδινογιαννισμό”, που προκειμένου κάποιοι να μας πείσουν ότι δεν τα έκαναν μόνο εκείνοι, ανακαλύπτουν παράγκες εκεί που δεν υπήρχαν. Μόνο που ο “Βαρδινογιαννισμός” πήρε 7 πρωταθλήματα σε 25 χρόνια, σε αντίθεση με άλλες παράγκες που δεν άφηναν ούτε ψίχουλο…\nΑς επιστρέψουμε στα του Ζιώγα. Ο Μιχάλης Ζιώγας, μεγάλη δόξα της ΑΕΛ όταν έπαιζε ποδόσφαιρο, είπε πως κάποιοι έλεγαν στον Σαραβάκο να πέσει και θα του δώσουν πέναλτι. Κι έχει σημασία να δούμε πόσα πέναλτι πήρε ο Παναθηναϊκός εναντίον του Ζιώγα και πόσες φορές έφυγε ο Ζιώγας με σκυμμένο το κεφάλι από το γήπεδο αντιμετωπίζοντας τον Παναθηναϊκό.\nΟ συμπαθής υπηρεσιακός προπονητής της ΑΕΛ αγωνίστηκε συνολικά στην καριέρα του 17 φορές απέναντι στον Παναθηναϊκό. Φορώντας τέσσερις διαφορετικές φανέλες: της Λάρισας, του Λεβαδειακού, του Άρη και του Ιωνικού. Από τις 17 φορές έχασε στις 12, κέρδισε μόλις τις 4 και ένα ματς ήρθε ισόπαλο. Σ’ αυτές τις 12 νίκες του Παναθηναϊκού απέναντι στις ομάδες που έπαιζε ο Ζιώγας οι πράσινοι σκόραραν συνολικά 46 γκολ! Κοντά στα τέσσερα γκολ ανά παιχνίδι δηλαδή. Κι εδώ αρχίζουν τα ενδιαφέροντα. Από τις 46 φορές που ο Ζιώγας είδε τις ομάδες του να δεχονται γκολ από τον Παναθηναϊκό, μόλις οι δύο ήταν από το σημείο του πέναλτι! Δηλαδή ο Ζιώγας μιλάει για μια περίοδο που οι ομάδες του δέχτηκαν σε ροή αγώνα 44 γκολ από τον Παναθηναϊκό και μόλις δύο από την άσπρη βούλα. Δηλαδή ένα πέναλτι κάθε 23 γκολ έβαζε ο Παναθηναϊκός απέναντι στον Ζιώγα! Για τέτοιο “πέσε και θα στο δώσω” σκάνδαλο μιλάμε.\nΜάλιστα το ένα από τα δύο πέναλτι που ο Παναθηναϊκός κέρδισε σε ματς με ομάδες που αγωνιζόταν ο Ζιώγας ήταν σε μια νίκη του με 6-2 απέναντι στον Λεβαδειακό τη σεζόν 1989-90. Φαντάζομαι, αν και ποτέ δεν πρέπει να είσαι σίγουρος, πως ο υπηρεσιακός προπονητής της Λάρισας δεν εννοεί ότι ένα πέναλτι σε ένα ματς που τελείωσε 6-2 μπορεί να έκρινε την έκβαση του αγώνα.\nΚαι για να το πάμε και στον Σαραβάκο, ο Σαραβάκος έβαλε έξι γκολ απέναντι σε ομάδες που αγωνιζόταν ο Ζιώγας. Μόλις το ένα με πέναλτι. Τα άλλα πέντε θα “έγραψαν” σε κανένα παραθυράκι, θα ήταν από εκείνες τις γκολάρες που δημιούργησαν… ψυχολογικά προβλήματα στους αντιπάλους του κορυφαίου Έλληνα ποδοσφαιριστή όλων των εποχών.\nΑυτή λοιπόν είναι η… αδικία που έχει νιώσει στο πετσί του ο Μιχάλης Ζιώγας απέναντι στον Παναθηναϊκό. Δύο πέναλτι σε 46 γκολ που δέχτηκαν οι ομάδες του.\nΚαλή επιτυχία στη Λάρισα στον επαναληπτικό της Τούμπας και ευχή όλων να προκριθεί και στα προημιτελικά η κληρωτίδα να τη φέρει αντίπαλο με τον Παναθηναϊκό…


ΘΑΥΜΑ ΤΟ ΟΤΙ ΕΖΗΣΕ Ο ΤΡΑΜΠ φ.1720 - ΦΩΝΗ ΤΗΣ ΚΟΡΙΝΘΙΑΣ\nHome / ΑΡΧΙΚΗ / ΘΑΥΜΑ ΤΟ ΟΤΙ ΕΖΗΣΕ Ο ΤΡΑΜΠ φ.1720\nΘΑΥΜΑ ΤΟ ΟΤΙ ΕΖΗΣΕ Ο ΤΡΑΜΠ φ.1720\nΘαύμα δεν είναι ότι κυβέρνησε ο Τραμπ, αλλά ότι έζησε…\nΟ 45ος πρόεδρος των ΗΠΑ, Ντόναλντ Τραμπ\nΕίναι λογικό να αντιπαθείς τον Ντόναλντ Τραμπ. Δεν υπηρέτησε ποτέ τη σχολή του «καλού παιδιού». Ξέρεις από αυτούς τους «ναι μεν αλλά». Αυτοί που εδώ και κάτι αιώνες «κωλομπαρεύουν» μια χαρά την ανθρωπότητα.\nΌ Τραμπ είναι λεφτάς, είχε από πάντα ωραίες γυναίκες δίπλα του, έκανε ζωάρα, δεν έδινε ιδιαίτερο λογαριασμό σε κανένα. Α! Είχε και ένα ακόμη ελάττωμα. Βγήκε Πρόεδρος των ΗΠΑ και το μόνο που τον ένοιαζε ήταν να κάνει κάτι καλό για την χώρα του και τους πολίτες της. Ίσως για αυτό προ κορονοϊού, οι ΗΠΑ είχαν ιστορικά χαμηλό ποσοστό ανεργίας και ιστορικά υψηλό ΑΕΠ. Κι αυτά δεν αμφισβητούνται.\nΚαι 4 χρόνια πολεμήθηκε από ένα σύστημα που όμοιο του δεν είχε απέναντι του ουδείς πολιτικός σε ολόκληρο τον πλανήτη. Όύτε καν ο «χοντρούλης» στη Βόρεια Κορέα. Aπό το Holywood μέχρι το ΝΒΑ και από τη Ριάνα μέχρι τον τελευταίο ράπερ, όλοι οι επώνυμοι των ΗΠΑ όχι απλά στήριξαν αλλά προπαγάνδισαν υπέρ του Τζο Μπάιντεν, χορεύοντας στο ρυθμό του ταμπούρλου που βαράει εδώ και αιώνες η Νέα Τάξη Πραγμάτων. Αυτή που έβλεπε ότι με τον Τραμπ «πλανητάρχη» τα πράγματα θα ζόριζαν… Τι έκανε όμως το τέρας Τραμπ σε γενικές γραμμές αυτά τα 4 χρόνια:\nΗταν ο μόνος πρόεδρος των ΗΠΑ που δεν έχει κάνει ούτε ένα πόλεμο επί των ημερών του, επαναφέροντας μάλιστα στις ΗΠΑ τη συντριπτική πλειοψηφία των στρατευμάτων. Ό διάδοχος του έχει περάσει στην Ίστορία για τη φράση «βομβαρδίστε το Βελιγράδι». Για να μην ξεχνιόμαστε…\nΚατήγγειλε την Κίνα (που τώρα ανθίζει οικονομικά την ώρα που ο υπόλοιπος πλανήτης υποφέρει) για την πανδημία, σταμάτησε τη χρηματοδόσητη και εν συνεχεία αποχώρησε από τον ΠΌΥ, ο ρόλος του οποίου είναι τουλάχιστον περίεργος.\nΥπέγραψε Νόμο όχι απλά για να σταματήσει η λογοκρισία από τους ΊΔΊΌΚΤΗΤΕΣ των social media αλλά και επιτέλους να είναι υπόλογοι απέναντι στο νόμο σε περίπτωση που κλειδώνουν λογαριασμούς ή σελίδες ή κόβουν διαφημίσεις προς συγκεκριμένους χρήστες ή τους «εξαφανίζουν» από τα αποτελέσματα αναζήτησης.\nΑν αναρωτιέστε τι από όλα τα παραπάνω είναι… δημοφιλές, η απάντηση είναι απλή: ΤΊΠΌΤΑ. Κι όλα, μα όλα, πάνε κόντρα στο πιο ισχυρό κατεστημένο που γνώρισε ο πλανήτης. Αυτό της Παγκοσμιοποίησης. Μια παγκοσμιοποίηση που ο τρελό-Ντόναλντ πολέμησε με το καλημέρα! Όταν στην πρώτη ομιλία του στα Ηνωμένα Εθνη ξεκίνησε με τη φράση «Τhe future belongs to nation states not to globalism», όπως λέει κι ένας καλός φίλος, δεν είναι θαύμα ότι κυβέρνησε για 4 χρόνια-όπως κυβέρνησε- αλλά ότι έζησε…


Ειλικρίνεια, εμπιστοσύνη, σεβασμός στη λέξη που δόθηκε και εμπιστευτικότητα (νόμισμα του κόσμου των διαμαντιών)\nΣτρατηγική διεθνής παρουσία\nΝο.1 στην παγκόσμια αγορά για γυαλισμένα γυαλισμένα διαμάντια στην Αμβέρσα, ο όμιλος Directglobe ειδικεύεται εδώ και 75 χρόνια στην παραγωγή και πώληση διαμαντιών στην αμερικανική και ευρωπαϊκή αγορά. Η ομάδα είναι παρούσα στο σταυροδρόμι του επαγγέλματος: στο Παρίσι, την Αμβέρσα, τη Νέα Υόρκη, το Μόντρεαλ, το Λονδίνο, τον Ramât Gan (Ισραήλ). Ο Όμιλος Directglobe είναι συνεργάτης όλων των επαγγελματιών διαμαντιών, κοσμηματοπωλείων, κοσμηματοπωλείων, χονδρεμπόρων ή κατασκευαστών και συνεργάζεται με τα τρία μεγάλα χρηματιστήρια διαμαντιών στον κόσμο. Ο επαγγελματισμός του τον έχει ήδη επιτρέψει να κερδίσει την εμπιστοσύνη 5,950 πελατών στη Γαλλία και 32,500 στον υπόλοιπο κόσμο.\nΈνα δίκτυο ικανών επαγγελματιών αναγνωρισμένο παγκοσμίως\nΌπου και αν βρίσκονται, οι υπάλληλοι της Directglobe έχουν τέλεια γνώση του επαγγέλματός τους, είτε πρόκειται για εμπορία είτε για παραγωγή κοσμημάτων.\nΒελτιστοποιημένη μέθοδος εργασίας\nΠέρα από το πνεύμα και τη συνέπεια του Ομίλου, η Directglobe είναι παρούσα σε όλα τα επίπεδα της αλυσίδας παραγωγής και διανομής διαμαντιών και επενδύει συνεχώς στην Έρευνα και Ανάπτυξη νέων τεχνολογιών παραγωγής. Η αγορά στην πηγή ακατέργαστων διαμαντιών σε μεγάλες ποσότητες και η υψηλή τεχνική παραγωγή της επιτρέπει να εφαρμόζει τις καλύτερες τιμές για διαμάντια υψηλής ποιότητας.


Διαμάχη στον Δήμο Μονάχου για το Ελληνικό σχολείο! | GR-NEWS\nGR-NEWSΕΙΔΗΣΕΙΣΓΕΡΜΑΝΙΑΔιαμάχη στον Δήμο Μονάχου για το Ελληνικό σχολείο!\nΟδήμαρχος Μονάχου, Ντίτερ Ράιτερ (Dieter Reiter (SPD)) αποφάσισε τελικά να στηρίξει την Ελληνική παροικία και να “επιτρέψει” τη συνέχιση της ανέγερσης του Ελληνικού Σχολικού συγκροτήματος στην περιοχή Berg am Laim. Με το Βαυαρικό κόμμα και τους Πράσινους να αντιδρούν και να επιμένουν για επιστροφή του οικοπέδου στον Δήμο Μονάχου!\nΗ αντιπολίτευση στο Δημοτικό Συμβούλιο του Μονάχου αντέδρασε με έκπληξη στην πρωτοβουλία του Δημάρχου Dieter Reiter (SPD). Ο άρχων του Δήμου Μονάχου ανακοίνωσε ότι θέλει να μετριάσει τη διαμάχη για το Ελληνικό σχολείο στο Berg am Laim και πρότεινε την από κοινού χρήση, της Ελληνικής πολιτείας και του Δήμου Μονάχου, του οικοπέδου.\nΟ Δήμαρχος Μονάχου θέλει σε περαιτέρω συζητήσεις να διερευνήσει και να διευκρινίσει εάν είναι εφικτή μια συστέγαση του Γερμανικού Γυμνασίου της περιοχής (Michaeli-Gymnasiums) και των Ελληνικών Δημοτικών και Γυμνασίων Μονάχου.\nΗ συγκεκριμένη τοποθέτηση του κ. Ράιτερ είχε προκαλέσει την αντίδραση και αδυναμία κατανόησης των παραπάνω κινήσεων του από τη αρμόδια περιφερειακή επιτροπή. Μια από κοινού χρήση του οικοπέδου θα προϋπέθετε την κατεδάφιση του υπάρχοντος σκελετού, κάτι που ΔΕΝ δέχεται η Ελληνική πλευρά, μιας και το θεωρεί κτήμα της, πάρα το γεγονός ότι η ιδιοκτησία του οικόπεδου έχει περάσει και πάλι στον δήμο Μονάχου.\nΟ δήμαρχος βρίσκεται αντιμέτωπος με ψήφισμα του δημοτικού συμβουλίου από το προηγούμενο έτος το οποίο προβλέπει την περαιτέρω αξιοποίηση και χρήση του οικόπεδου χωρίς το υπάρχον κτίσμα.\nΤο κόμμα της Βαυαρίας εξέφρασε την έντονη δυσφορία του, για τις κινήσεις του δημάρχου, με σχετική ένσταση και με τον Αντιπρόεδρο της Ομάδας, Ρίτσαρντ Progl να δηλώνει:\nΜε σαθρά επιχειρήματα, η ελληνική κυβέρνηση αρνείται εδώ και μήνες να αποδεσμεύσει το ακίνητο στην οδό Hachinger Bach, μολονότι εδώ και καιρό, κατόπιν δικαστικής απόφασης, ανήκει και πάλι στην πόλη του Μονάχου.\nΚαλούμε τον Δήμαρχο να μην επαναδιαπραγματευτεί την ισχύουσα απόφαση του δημοτικού συμβουλίου με τους Έλληνες.\nΕν μέσω περιοριστικών μέτρων αλλά με λαμπρότητα γιόρτασε η ελληνική ομογένεια του Μονάχου την 25η Μαρτίου και τα 200 χρόνια από την…\nΦΤΑΝΕΙ, ΩΣ ΕΔΩ!!! Το τελευταίο διάστημα ακούμε με μεγάλη έκπληξη για την απόφαση του συντονιστή εκπαίδευσης Μοναχου κ. Παπατσιμπα, για….


Οίμος-Αθήνα: ΟΛΟΙ ΟΙ ΕΥΡΩΔΩΣΙΛΟΓΟΙ ΤΟΥ ΣΗΜΙΤΗ, ΤΟ ΠΑΣΟΚΟΔΗΜΑΡ ΠΟΥ ΚΑΤΑΡΡΕΕΙ ΜΑΖΕΥΤΗΚΕ ΣΤΟ ΑΚΡΟΠΟΛ\nΈτσι προχώρησαν στην δημιουργία αυτού του κωμικοτραγικού δωσίλογου θιάσου, του καμωμένου από όλα τα μπάζα της ύστερης μεταπολίτευσης με πρώτον απ΄όλους τον αρχιερέα της προδοσίας, της διαπλοκής και της διαφθοράς, τον Σημίτη!\nΑρκετά γλαφυρά περιγράφει την γλειώδη κίνηση των 58 το Ιστορικό στέλεχος του ΠΑΣΟΚ και Πανεπιστημιακός Μενέλαος Γκίβαλος ο οποίος μίλησε με τον Γιώργο Σαχίνη στο Ράδιο 9,84.\n«Σήμερα η κατάσταση είναι διαφορετική. Πρέπει να βρούμε την κυρίαρχη αντίσταση ενάντια στο χρηματοπιστωτικό κεφάλαιο και τις επιχειρήσεις, της παγκόσμιας δικτατορίας, προκειμένου να προχωρήσουμε» είπε.\nΟι πολίτες θα πρέπει να γνωρίζουν ότι κόμματα με υλικά φθαρμένων και διεφθαρμένων προσώπων συγκροτούν προσπάθεια μέσα σε δοκιμαστικό σωλήνα να επιβιώσει ο κατακερματισμός και η φτωχοποίηση της κοινωνίας.\nΤα “ορφανά” του Σημίτη επιχειρούν να επανέλθουν στο προσκήνιο λειτουργώντας ως “βακτηρία’ στην ακροδεξιά κυβέρνηση Σαμαρά.\nΑναρτήθηκε από Romanos στις 11:07 μ.μ.


Com Pho Co, Ανόι - Κριτικές εστιατορίων - TripAdvisor\nCom Pho Co, Ανόι\nΑνόι: Όλα τα εστιατόρια Εστιατόρια κοντά στο αξιοθέατο Com Pho Co\nΑνόι: Όλες οι δραστηριότητες Δραστηριότητες κοντά σε: Com Pho Co\nΑναζήτηση Ασία›Βιετνάμ›Ανόι›Εστιατόρια σε Ανόι›Com Pho Co\n244 κριτικές Νο 61 από 1.809 στην κατηγορία Εστιατόρια για: Ανόι Πιστοποιητικό διάκρισης €\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Λήψη οδηγιών 16 Nguyen Sieu, Ανόι 84004, Βιετνάμ +84 93 322 46 79\nΑνόι, Βιετνάμ MK Premier Boutique Hotel\nΑπαλοιφή όλων Com Pho Co: Ξεκινήστε την κριτική σας Επιλέξτε μια βαθμολογία\nΕνημέρωση καταχώρισης… Com Pho Co: Οι ταξιδιώτες που ενδιαφέρθηκαν γι' αυτό το μέρος είδαν επίσης\nΑνόι, Βιετνάμ Banh my P\nΑνόι, Βιετνάμ Pho Gia Truyen\nΑνόι, Βιετνάμ Mum\nCom Pho Co: Έχετε πάει; Μοιραστείτε τις εμπειρίες σας! Γράψτε μια κριτική\n16 Nguyen Sieu, Ανόι 84004, Βιετνάμ Τοποθεσία:\nΈχετε απορίες; Λάβετε απαντήσεις από το προσωπικό αυτού του χώρου (Com Pho Co) και από προηγούμενους πελάτες.\nΟδηγίες δημοσίευσης Λάβετε ειδοποιήσεις για τις νέες απαντήσεις στις ερωτήσεις σας. Ρωτήστε Συνηθισμένες ερωτήσεις: Προσφέρετε επιλογές χωρίς γλουτένη; Ισχύουν ενδυματολογικοί κανόνες; Επιτρέπονται σκύλοι στον εξωτερικό χώρο; Κοντά σε: Com Pho Co Κοντινά αξιοθέατα με τη μεγαλύτερη βαθμολογία 273 Κριτικές Thang Long Ca Tru Guild\n98 Κριτικές Old City Gate\n6 Κριτικές Den Quan De\nΔείτε όλα τα αξιοθέατα Κοντινά εστιατόρια με τη μεγαλύτερη βαθμολογία 166 Κριτικές Hanoi Taco Bar\n148 Κριτικές Banh my P\n76 Κριτικές Craft Beer Pub


«Κατέβασε ρολά» το Τελωνείο Βέροιας λόγω υποστελέχωσης - Εφημερίδα Ημερήσια Ημαθίας\nΤετάρτη 25 Νοεμβρίου 2020 4:35\nΣαρανταοκτάωρη απεργία ξεκίνησαν από χθες οι εργαζόμενοι στο Τελωνείο Βέροιας, κατόπιν απόφασης της Ομοσπονδίας Τελωνειακών Υπαλλήλων Ελλάδος (ΟΤΥΕ), διαμαρτυρόμενοι για το διαχρονικό πρόβλημα επαρκούς στελέχωσης και την απουσία λύσεων από πλευράς της διοίκησης της Α.Α.Δ.Ε. Σύμφωνα με ανακοίνωση της ΟΤΥΕ, «η υποστελέχωση της συγκεκριμένης τελωνειακής μονάδας έχει φτάσει σε ακραίο σημείο, ενώ το επόμενο διάστημα αναμένεται και περαιτέρω μείωση προσωπικού. Το συγκεκριμένο γεγονός έχει ως αποτέλεσμα, αφενός την έκθεση των εναπομεινάντων τελωνειακών υπαλλήλων σε διαρκείς κινδύνους κατά την εκτέλεση των καθηκόντων τους και αφετέρου τη μη διασφάλιση των συμφερόντων του δημοσίου και του υγιούς εμπορίου της περιοχής.\nΤο Τελωνείο Βέροιας ως ένα από τα σημαντικότερα περιφερειακά τελωνεία της χώρας, με πολύ μεγάλο κύκλο εργασιών, πολύ μεγάλη εξαγωγική δραστηριότητα και επιφορτισμένο με το σύνολο των αρμοδιοτήτων της τελωνειακής υπηρεσίας στην Π.Ε. Ημαθίας, είναι αδύνατον να ανταπεξέλθει στο έργο του, δίχως σημαντική ενίσχυση με ανθρώπινο δυναμικό. Σήμερα στο τελωνείο Βέροιας υπηρετούν 9 συνάδελφοι, ενώ οι οργανικές θέσεις είναι 18 και στο αμέσως επόμενο χρονικό διάστημα 3 εκ των πιο έμπειρων συναδέλφων του τελωνείου δεν θα είναι σε θέση να προσφέρουν τις υπηρεσίες τους, με αποτέλεσμα το Τελωνείο Βέροιας να καλείται να ανταπεξέλθει στο μεγάλο έργο του με 6 τελωνειακούς υπαλλήλους.\nΚαλούμε τη διοίκηση της Α.Α.Δ.Ε. να αναλάβει τον υπηρεσιακό της ρόλο, τις ευθύνες που της αναλογούν και να προβεί στις απαιτούμενες ενέργειες για την επαρκή στελέχωση του τελωνείου Βέροιας», αναφέρει η ανακοίνωση της Ομοσπονδίας, η οποία θέτει επί τάπητος ένα σημαντικότατο πρόβλημα για το Τελωνείο της Βέροιας, που, ενώ έχει τεράστιο φόρτο εργασιών, υποστελεχώνεται συνεχώς.\nΣτη διάρκεια της απεργίας, το προσωπικό ασφαλείας θα προβαίνει μόνο σε τελωνειακές εργασίες που έχουν σχέση με την εισαγωγή και εξαγωγή ευπαθών, ζωτικής ή εθνικής σημασίας, προϊόντων.\n-Απόστολος Βεσυρόπουλος : «Στελέχωση του Τελωνείου Βέροιας με 7 νέους υπαλλήλους»\nΟ Υφυπουργός Οικονομικών και Βουλευτής Ημαθίας κ. Απόστολος Βεσυρόπουλος, έκανε την ακόλουθη δήλωση :\n«Το πρόβλημα της υποστελέχωσης του Τελωνείου Βέροιας δεν προέκυψε τώρα, ήταν γνωστό σε μένα εδώ και καιρό. Από τις αρχές του χρόνου, ασχολήθηκα επισταμένως με το συγκεκριμένο πρόβλημα, με στόχο να ενισχυθεί η λειτουργία του με προσωπικό. Ήδη αυτή τη στιγμή επίκειται η τοποθέτηση 7 νέων υπαλλήλων. Θα έρθουν 3 υπάλληλοι με μετάταξη από άλλους φορείς του Δημοσίου (1 ΠΕ & 2 ΔΕ Τελωνειακών) και 4 υπάλληλοι (ΠΕ Τελωνειακών) μέσω νέας προκήρυξης ΑΣΕΠ. Παράλληλα, με την ΔΔΑΔ Β 1088304 ΕΞ 2020/22.07.2020 Πρόσκληση Εκδήλωσης Ενδιαφέροντος, καλούνται τελωνειακοί υπάλληλοι της ΑΑΔΕ να υποβάλλουν αίτηση απόσπασης ή μετάθεσης έως 31.07.2020, για την άμεση ενίσχυση του Τελωνείου Βέροιας.\nΟ στόχος είναι να αποκατασταθεί άμεσα η εύρυθμη λειτουργία του Τελωνείου».\n-Φρόσω Καρασαρλίδου : «Δύο μέρες χωρίς εξαγωγές φρούτων»\nΝέα επιτυχία των «αρίστων» και του επιτελικού κράτους της Ν.Δ. «Έκλεισε» το Τελωνείο Βέροιας λόγω έλλειψης προσωπικού. Λειτουργεί μόνο με προσωπικό ασφαλείας για εργασίες: α) Στρατιωτικών εφοδίων, β) Υγειονομικού υλικού και φαρμάκων, γ) Καυσίμων, δ) Ζώντων ζώων. Μεγάλο το πλήγμα για τις ΕΞΑΓΩΓΕΣ ΦΡΟΥΤΩΝ!\nΚαλούμε επίσης τους φορείς τις Ημαθίας σε ετοιμότητα για το Τελωνείο στην Κουλούρα, γιατί με τους «αρίστους» και το επιτελικό τους κράτος, ο εφησυχασμός και η εμπιστοσύνη δεν πρέπει να υπάρχουν.\nΠερισυλλογή εγκαταλελειμμένων οχημάτων από τη Δημοτική Αστυνομία Βέροιας\n29 Ιουλ 2020 11:58\nΗμαθία, ένα χρόνο μετά\n29 Ιουλ 2020 19:59


Corpus Diavolis – Apocatastase (Les Acteurs De L’Ombre Productions) - Greek Rebels\nΈπειτα από ένα διάλλειμα τεσσάρων ετών, οι Γάλλοι Corpus Diavolis επιστρέφουν με το τέταρτο full-length τους, με τίτλο “Apocatastase”. Το συγκεκριμένο black/death metal σχήμα, είναι ενεργό από το 2008 και πέρα από τα τέσσερα full-length τους, έχουνε κυκλοφορήσει δύο splits και ένα EP.\nΟ δίσκος, ξεκινάει με το ομότιτλο “Apocatastase”, ένα σχεδόν δεκάλεπτο κομμάτι καθαρού black metal ύφους αλλά και με στοιχεία ψαλμών, τα οποία θα κάνουν την εμφάνισή τους και σε άλλα της κυκλοφορίας. Ακολουθώντας, το πεντάλεπτο “Colludium” αν και δεν με εντυπωσίασε ιδιαίτερα, ήταν μία καλή συνέχεια για τον δίσκο. Θα ήθελα μόνο να ακούσω κάτι πιο ιδιαίτερο.\nΟ δίσκος, ακολουθεί μία πορεία που δεν με εντυπωσιάζει ιδιαίτερα. Το ύφος, θεωρώ πως είναι σχετικά κοινότυπο και πως το σχήμα δεν πρωτοτυπεί ιδιαίτερα. Όταν ο δίσκος έφτασε στο πέμπτο “Triumphant Black Flame”, ειλικρινά, είχα μείνει αρκετά αδιάφορος. Άκουγα απλώς ένα απολύτως κοινότυπο black metal κομμάτι, το οποίο δεν μου κινούσε καθόλου το ενδιαφέρον.\nΜε το τελευταίο “At The Altar Of Infinite Night”, δεν μπορώ να πω ότι «σώθηκε» η κατάσταση, ακόμα κι αν άκουσα μερικά ενδιαφέροντα στοιχεία, τα οποία, θα μπορούσαν οι Corpus Diavolis να εισαγάγουν σε περισσότερα κομμάτια τους ή να κάνουν εκτενέστερη χρήση αυτών στο συγκεκριμένο, τουλάχιστον. Δεν πιστεύω πως οι Coprus Diavolis, με το “Apocatastase” δεν έχουν να προσφέρουν σαν σχήμα και σαν μουσικοί.\nΘεωρώ πως, σαν black metal σχήμα, έχουν τις ικανότητες και ιδέες για να συνθέσουν ενδιαφέροντα κομμάτια. Κάτι που θα ήθελα να ακούσω σε μελλοντικές κυκλοφορίες τους θα ήταν το να χρησιμοποιούν περισσότερο τις πιο καινοτόμες ιδέες τους και να τις εντάσσουν περισσότερο στη μουσική τους.\nΟ συγκεκριμένος δίσκος με έκανε να πιστεύω πως το σχήμα ήθελε απλώς να γράψει μεγάλα κομμάτια και πως, για να συμπληρώσουν λεπτά, χρησιμοποίησαν πολλές filler ιδέες. Αν αξιοποιήσουν τους καρπούς των πιο ουσιωδών ιδεών τους, είμαι σίγουρος πως θα κυκλοφορήσουν πολύ πιο ενδιαφέρουσες δουλειές στο μέλλον.


Έκτακτη ιερατική σύναξη στη Νεαπόλεως - Καθησύχασε τους Ιερείς ο Μητροπολίτης - ΕΚΚΛΗΣΙΑ ONLINE\nΤετάρτη, 14 Νοέμβριος 2018 18:34\nΑρχική » ΝΕΑ » Έκτακτη ιερατική σύναξη στη Νεαπόλεως – Καθησύχασε τους Ιερείς ο Μητροπολίτης\nΈκτακτη ιερατική σύναξη πραγματοποιήθηκε σήμερα Τετάρτη 14 Νοεμβρίου 2018 στην Ιερά Μητρόπολη Νεαπόλεως σύμφωνα με πληροφορίες του ΕΚΚΛΗΣΙΑ ONLINE.\nΟ Σεβασμιώτατος Μητροπολίτης Νεαπόλεως Βαρνάβας προσπάθησε να καθησυχάσει τους ιερείς λέγοντας πως αναγνωρίζεται το έργο τους, ότι είναι στο πλευρό τους και ότι ως ιεραρχία θα πράξουν το καλύτερο για τα συμφέροντά τους.\nΤόνισε πως όλα θα κριθούν στη σύναξη της Ιεραρχίας την Παρασκευή.\nΝοέ 14, 2018 Φανούρης Ευστράτιος\n1 χρόνο πριν Γράφει το ΕΚΚΛΗΣΙΑ ONLINE, ΝΕΑ14 Νοεμβρίου, Μητρόπολη Νεαπόλεως, Μητροπολίτης Νεαπόλεως Βαρνάβας\nΑνακοινωθέν Ι.Σ.Κ.Ε. σήμερα 14 ΝοεμβρίουΠρεσβ. Αθανάσιος Μηνάς: «Οι Παίδες ευσεβεία συντραφέντες, δυσσεβούς προστάγματος καταφρονήσαντες...»


Πιέσεις Ράις σε Ισραηλινούς και Παλαιστίνιους\nΗ υπουργός Εξωτερικών των ΗΠΑ, Κοντολίζα Ράις, μεταβαίνει σήμερα στη Δυτική Όχθη για συνομιλίες με Παλαιστίνιους αξιωματούχους συμπεριλαμβανομένου του προέδρου, Μαχμούντ Αμπάς και του πρωθυπουργού, Σαλάμ Φαγιάντ. Πρόκειται για την 8η επίσκεψη της κ. Ράις στη περιοχή φέτος με στόχο να βοηθήσει Ισραηλινούς και Παλαιστινίους να γεφυρώσουν τις μεταξύ τους διαφορές ενόψει της υπό την αιγίδα των ΗΠΑ ειρηνευτικής διάσκεψης για το Μεσανατολικό.\nΣτην Ιερουσαλήμ τη Κυριακή, η κ. Ράις προειδοποίησε ότι οι Παλαιστίνιοι μπορεί να στραφούν προς τον εξτρεμισμό, αν Ισραηλινοί και Παλαιστίνιοι δεν καταφέρουν να διαπραγματευτούν μία ειρηνευτική συμφωνία.\nΗ κ. Ράις δήλωσε ότι αξιωματούχοι πρέπει να δράσουν άμεσα για τη σύσταση Παλαιστινιακού κράτους. Αλλιώς, επεσήμανε η αμερικανίδα υπουργός Εξωτερικών, η έλλειψη ελπίδας και η απογοήτευση μπορεί να οδηγήσουν την επόμενη γενιά Παλαιστίνιων στον εξτρεμισμό.\nΑπό τη πλευρά του, ο Ισραηλινός Πρωθυπουργός Εχουντ Ολμέρτ επεσήμανε ότι πιστεύει πως μπορεί να σημειωθεί πρόοδος για την συνύπαρξη δύο κρατών του Ισραηλινού και του Παλαιστινιακού μέσα στον επόμενο χρόνο.\nΝωρίτερα τη Κυριακή η υπουργός εξωτερικών του Ισραήλ, Τζίπι Λίβνι, δήλωσε στη κ. Ράις ότι το Ισραήλ πρέπει να διασφαλίσει την ασφάλεια του προτού δεχτεί την δημιουργία Παλαιστινιακού κράτους.


Η Πολεμική Αεροπορία μπορούσε να πλήξει τον ΑΤΤΙΛΑ… να αλλάξει πολλά | Defence-point.gr\nFeatured - Άμυνα & Ασφάλεια - Ελλάδα - Κύπρος - Ιστορία\ndpoint | 15/08/2020 14:56\nΗ ανακήρυξη της ανεξάρτητης Κυπριακής Δημοκρατίας το 1960 δεν έβαλε τέλος στα σχέδια της Τουρκίας για διχοτόμηση της νήσου και έλεγχο των Τουρκοκυπρίων. Αυτά τέθηκαν σε εφαρμογή το 1974 όταν δυνάμεις της εισέβαλαν στην Κύπρο και στη συνέχεια κατέλαβαν το 37% του νησιού (Αττίλας Ι, 20-23 Ιουλίου και Αττίλας ΙΙ, 14-16 Αυγούστου 1974). Στη διάρκεια των τουρκικών επιχειρήσεων, οι ελλαδικές και ελληνοκυπριακές δυνάμεις υπερασπίστηκαν το νησί, δίχως την παραμικρή αεροπορική κάλυψη.\nΤου ΚΩΝΣΤΑΝΤΙΝΟΥ ΛΑΓΟΥ\nΗ Κυπριακή Δημοκρατία δεν διέθετε Πολεμική Αεροπορία και έτσι μόνο η Ελλάδα θα μπορούσε να παράσχει αυτή τη συνδρομή. Όμως, η μοναδική επιχείρηση της Πολεμικής Αεροπορίας υπήρξε η άκρως ριψοκίνδυνη αποστολή 12 μεταγωγικών NORD 2501 Noratlas της 354 Μοίρας, τα οποία στις 21 Ιουλίου μετέφεραν στο αεροδρόμιο Λευκωσίας την Α’ Μοίρα Καταδρομών (Επιχείρηση “Νίκη”) με απώλειες –από φίλια πυρά– τεσσάρων Ελλήνων αεροπόρων, 29 Καταδρομέων και τριών αεροπλάνων.\nΗ επιχείρηση αυτή παρά τις απώλειες υπήρξε επιτυχής αφού ενίσχυσε τις επίγειες δυνάμεις που υπερασπίζονταν τη Λευκωσία με σημαντικό αριθμό καταδρομέων. Γιατί δεν έδρασαν στην Κύπρο και τα ελληνικά πολεμικά αεροπλάνα πρώτης γραμμής, δηλαδή μαχητικά/βομβαρδιστικά; Αν αυτό είχε συμβεί, θα μπορούσε να υπάρξει διαφορετικό αποτέλεσμα υπέρ των Ελλήνων στις χερσαίες επιχειρήσεις;\nΗ πρώτη στρατιωτική επέμβαση της Τουρκίας στην Κύπρο το 1964 ήταν αποκλειστικά αεροπορικού χαρακτήρα με εναέριους βομβαρδισμούς Ελληνοκυπρίων στην Τιλλυρία και των ελληνικών ακταιωρών “Φαέθων” και “Αρίων”.\nΑν και τότε οι Τούρκοι δεν έκαναν απόβαση στο νησί διαφάνηκε καθαρά ότι η Τουρκική Αεροπορία υπερτερούσε σημαντικά σε σχέση με την Ελληνική σε αριθμό αεροσκαφών αλλά και τεχνολογικά –όσον αφορά μαχητικά/βομβαρδιστικά– αφού διέθετε πιο σύγχρονους τύπους.\nΗ Ελληνική Αεροπορία είχε τότε τα παρωχημένα F-84F, G, F-86D, M(Ε), ενώ οι Τούρκοι είχαν ήδη παραλάβει τα πρώτα αεροσκάφη της δεύτερης φάσης της 1ης γενιάς μαχητικών που έπιαναν ταχύτητες 2 machi, δηλαδή τα πρώτα υπερηχητικά, F-104G και F-5. Δεν είναι τυχαίο λοιπόν ότι από τα μέσα της δεκαετίας του 1960 ξεκίνησε ένα σημαντικό πρόγραμμα εκσυγχρονισμού της Ελληνικής Αεροπορίας με την απόκτηση υπερηχητικών μαχητικών αεροπλάνων.\nΜια προχωρημένη κίνηση\nΌμως, η αριθμητική υπεροχή της Τουρκίας στο αεροπορικό όπλο θα μπορούσε να εξισορροπηθεί με το τεχνολογικό προβάδισμα έστω και ενός μικρότερου αριθμού μαχητικών δεύτερης γενιάς που η Τουρκική Πολεμική Αεροπορία τότε δεν διέθετε. Τέτοιος τύπος ήταν το νέο μαχητικά McDonnell Douglas F-4E Phantom II.\nΈτσι, το 1965 η Ελλάδα ζήτησε να προμηθευθεί από τις ΗΠΑ F-4E που είχαν αρχίσει να βγαίνουν από τη γραμμή παραγωγής μόλις τρία χρόνια πριν. Η αγορά δεν πραγματοποιήθηκε τότε για πολιτικούς και οικονομικούς λόγους. Για να καταλάβουμε πόσο προχωρημένη υπήρξε αυτή η κίνηση της Ελλάδας για την εποχή της, ήταν σαν να αιτούνταν το 2009 την απόκτηση F-35 που ξεκίνησαν να παράγονται το 2006!\nΤελικά, η αγορά των “Φάντομ” πραγματοποιήθηκε το 1972 από τη χούντα του Παπαδόπουλου. Στις αρχές του 1974, το νέο δικτατορικό καθεστώς του Ιωαννίδη παρήγγειλε από τη Γαλλία Mirage F1C και από τις ΗΠΑ, A-7E Corsair που όμως έφθασαν στην Ελλάδα μετά την κυπριακή τραγωδία.\nΤα πρώτα μαχητικά αεροσκάφη δεύτερης γενιάς (τύπου F-4Ε) της Πολεμικής Αεροπορίας έφθασαν στην Ελλάδα τον Απρίλιο του 1974. Ήταν το κυριότερο όπλο που θα μπορούσε να απειλήσει σοβαρά τυχόν τουρκική εισβολή στην Κύπρο. ΔΙΑΒΑΣΤΕ ΤΗ ΣΥΝΑΡΠΑΣΤΙΚΗ ΣΥΝΕΧΕΙΑ ΣΤΗΝ ΕΓΚΥΡΗ ΠΗΓΗ\nTags: ΤΟΥΡΚΙΑ ΕΙΣΒΟΛΗ ΚΥΠΡΟΣ 1974


Ας ξεκινήσουμε από τις ανθρώπινες ζωές. Τι θα μπορούσε να είναι “αναλώσιμο” μέγεθος στην περίπτωσή τους; Για να μην θεωρηθούμε απόλυτα αμοραλιστές “τεχνοκράτες”, ας πάρουμε το παράδειγμα των ΗΠΑ στις εκστρατειες σε Αφγανιστάν και Ιράκ. Μια περιδιάβαση στους καταλόγους των νεκρών Αμερικανών στους δύο αυτούς πολέμους ξενίζει. Εντυπωσιακά μεγάλο ποσοστό των πεσόντων φέρει ισπανικά ονόματα.\nΟι ΗΠΑ μπόρεσαν να στείλουν μαζικές στρατιωτικές δυνάμεις, διότι διέθεταν μια πηγή “αναλώσιμου” –κοινωνικά “φθηνού”– ανθρώπινου δυναμικού. Οι ισπανόφωνοι μετανάστες μπορούσαν να τύχουν ανοχής και ευεργετημάτων εάν δέχονταν να ενταχθούν στον αμερικανικό στρατό. Επρόκειτο για την ίδια ακριβώς διαδικασία, με την οποία στέλνονταν στα μέτωπα του Αμερικανικού Εμφυλίου οι πεινασμένοι Ιρλανδοί μετανάστες του 1860 που έφταναν στη Νέα Υόρκη. Σκηνές που εύστοχα μας έδειξε η ταινία “Συμμορίες της Νέας Υόρκης”.\nΈνας από τους λόγους που οι ΗΠΑ δεν μπορούν πλέον να αναλάβουν μαζικές εκστρατείες είναι ότι στέρεψε η πηγή “αναλώσιμου” ανθρώπινου δυναμικού. Δεν στέρεψε, επειδή τελείωσαν οι απελπισμένοι που συνωστίζονται στα νότια σύνορα των ΗΠΑ. Στέρεψε για λόγους κοινωνικών ισορροπιών, καθώς ο δια του πολέμου μηχανισμός ένταξης ισπανόφωνων μεταναστών στην αμερικανική κοινωνία, άρχισε να μετατρέπει ζώνες των ΗΠΑ σε δεύτερο Μεξικό: Σχεδόν 60.000.000 είναι πλέον οι ισπανόφωνοι στις ΗΠΑ (19% του πληθυσμού).\nΟ βασικός δείκτης για την διαθεσιμότητα “αναλώσιμου” ανθρώπινου πλεονάσματος είναι φυσικά ο δημογραφικός. Κοινωνίες όπου οι δείκτες φυσικής ανάπτυξης του πληθυσμού έχουν αρνητικό πρόσημο (λιγότερα από δύο παιδιά για κάθε γυναίκα/ζευγάρι σε παραγωγική ηλικία) αναλογίζονται με τρόμο τις δημογραφικές ανατροπές που μία έκτακτη θνησιμότητα νέων ανθρώπων μπορεί να επιφέρει. Αποφεύγουν, λοιπόν, να εμπλακούν σε πόλεμο.\nΕίναι το πρόβλημα που αντιμετωπίζουν σήμερα τα κράτη της δυτικής Ευρώπης και η Ιαπωνία. Η Ρωσία π.χ. ενέταξε τις στρατιωτικές της δυνατότητες στην πολιτική της μετά το 2007-2008, όταν για πρώτη φορά μετά το τέλος του Ψυχρού Πολέμου αποκαταστάθηκε μια σχεδόν ομαλή φυσική δημογραφική συμπεριφορά. Αναφέρουμε ως στατιστική παρένθεση, ότι για την Τουρκία το σχετικό μέγεθος ήταν 2,05 ανά γυναίκα το 2015 και 2,48 το 2000, στην εποχή γέννησης δηλαδή των σημερινών κλάσεων στρατεύσιμων. Για την Ελλάδα αντιστοίχως είναι 1,30 ανά γυναίκα το 2015 και 1,25 το 2000. Για την Κύπρο 1,44 ανά γυναίκα το 2015 και 1,71 το 2000 (στοιχεία Παγκόσμιας Τράπεζας).\nΗ ύπαρξη “αναλώσιμου” ανθρώπινου δυναμικού δεν εξαρτάται μόνο από τη δημογραφία. Κοινωνικοί παράγοντες το καθορίζουν στον ίδιο σχεδόν βαθμό. Σε μια κοινωνία με αναπτυγμένα τα μεσαία αστικά στρώματα, οι διαθεσιμότητες περιορίζονται. Τα στρώματα αυτά διαθέτουν περιουσία, αν και δεν κατέχουν μέσα παραγωγής. Στην ουσία η περιουσία τους –συνήθως ακίνητα– αποτελεί μόνο το μέσο για την επιβεβαίωση της ενδιάμεσης κοινωνικής τους θέσης: δεν είναι ούτε προλετάριοι, ούτε καπιταλιστές.\nΤο αδύναμο σημείο είναι η μεταβίβαση της περιουσίας από γενιά σε γενιά. Τυχόν δυσλειτουργία σ’ αυτό το επίπεδο οδηγεί σε κοινωνική υποβάθμιση, καθότι χάνεται η μόνη εγγύηση της κοινωνικής υπόστασης της οικογένειας, η μόνη διαφοροποίηση από τους προλεταρίους. Η αγχωτική συμπεριφορά αυτής της κοινωνικής ομάδας ως προς τα παιδιά της (συνήθως δύο) οφείλεται ακριβώς σε αυτόν τον φόβο.\nΠροφανώς, για τα μικρομεσαία αστικά στρώματα η εμφάνιση ενός έκτακτου παράγοντα “θνησιμότητας”, όπως είναι ο πόλεμος, προκαλεί ανησυχία και απέχθεια. Δεν απειλείται μόνο η βιολογική ισορροπία της οικογένειας, αλλά και η κοινωνική της θέση και υπόσταση. Στις εύθραυστες αυτές κοινωνικές ισορροπίες δεν υπάρχουν “αναλώσιμοι” άνθρωποι, δεν είναι κοινωνικά επιθυμητό να υπάρχουν.\nΓιατί οι Ισραηλινοί αλλάζουν\nΤο κατά πόσο η κοινωνική αυτή κατάσταση επηρεάζει τη δυνατότητα μιας χώρας να εμπλακεί σε πόλεμο φαίνεται με διαυγή τρόπο στην περίπτωση του Ισραήλ. Δεν είχε πρόβλημα παλαιότερα να κατανικήσει στρατούς πληθυσμιακά ισχυρότερων από αυτό κρατών, πληρώνοντας το αναγκαίο τίμημα σε ζωές. Τα τελευταία χρόνια αποφεύγει να εμπλακεί με μια σαφώς υποδεέστερη στρατιωτική οντότητα: την Χεζμπολάχ στο νότιο Λίβανο.\nΗ Χεζχμπολάχ ακυρώνει την υπεροχή του Ισραήλ σε υλικά και τεχνολογικά μέσα. Αποφεύγει να συγκρουστεί μαζί του σε κάθε πεδίο “τεχνικού πολέμου”, όπου τον πρώτο λόγο έχει η μηχανοκίνηση. Αντίθετα, περιμένει τον αντίπαλο σε ένα πολυδιάστατο οργανωμένο πεδίο μάχης επί και υπό του εδάφους, το οποίο για να κατακτηθεί επιβάλει μαζική εμπλοκή “αναλώσιμων” (με την έννοια ότι είναι αδύνατο να αποφευχθούν απώλειες) στρατευμάτων. Η “μεσοαστική” κοινωνία του Ισραήλ αδυνατεί να εξεύρει “αναλώσιμους” πολεμιστές.\nΗ επόμενη μέρα στη Θεσσαλία μετά το σεισμό – Τι λένε οι σεισμολόγοι (upd)\nΈτσι, μέσα από τις κοινωνικές μεταλλάξεις, η πάλαι ποτέ “πολεμόχαρη” κοινωνία του Ισραήλ αντιδρά ολοένα και πιο αρνητικά στην προοπτική ανθρώπινων απωλειών σε συγκρούσεις. Έτσι, η αμυντική πολιτική του Ισραήλ εστιάζεται σε ένα άπιαστο ως τώρα όνειρο: την ανακάλυψη ενός τρόπου πολέμου, όπου δεν θα χρειάζονται πολεμιστές! Ένα μεγάλο μέρος της φιλολογίας περί τεχνητής νοημοσύνης πηγάζει από αυτή την πολιτική ανάγκη που κατατρέχει και άλλες δυτικές χώρες.\nΠαρά τις παραπάνω διαπιστώσεις, η ισραηλινή κοινωνία έχει δημογραφικό πλεονέκτημα σε σχέση με την Ελλάδα. Η Ελλάδα παρουσίαζε αρνητικό ρυθμό φυσικής δημογραφικής ανάπτυξης (fertility rate) 1,43 στα 2017 (εκτίμηση CIA Factbook). Στο Ισραήλ ο αντίστοιχος αριθμός ήταν 2,64. Εάν, λοιπόν, οι επιπτώσεις στη μαχητική δεινότητα του Ισραήλ επηρεάζονται σε τέτοιο βαθμό από την ύπαρξη του ενός και μόνο παράγοντα (μεσοστρώματα), σε μεγαλύτερο βαθμό επηρεάζεται η στρατιωτική δυνατότητα της Ελλάδας, όπου ισχύουν σε δραματικό βαθμό και οι δύο περιοριστικοί παράγοντες (παθητική δημογραφική δυναμική και μεσοστρώματα).\nΣυνέχεια στο… Slpress\nΠροηγούμενο άρθροΑποτυγχάνουν προς το παρόν οι απόπειρες Τουρκίας για μαχητικά πέμπτης γενιάς\nΕπόμενο άρθροΑπαράδεκτη αγωγή του ομίλου ONEX (ναυπηγεία-Σύρου) κατά παρατηρητηρίου ποιότητας περιβάλλοντος Σύρου


Κολπορραφία ή Vagitense;\n1. Το VAGITENSE όπου είναι η τελευταία λέξη της τεχνολογίας στην επανορθωτική Γυναικολογία. Αυτή η μέθοδος χρησιμοποιεί ένα κλασματικό laser, που λειτουργεί με διοξείδιο του άνθρακα και μπορεί μέσα σε δύο ή τρεις συνεδρίες να πετύχει τη σύσφιξη του κόλπου. Ο κόλπος αναπλάθεται, χωρίς να χρειασθεί να μπει η γυναίκα στο χειρουργείο με αποτέλεσμα να μην χρειάζεται χρόνο αποθεραπείας. Ακριβώς λοιπόν, επειδή το laser προκαλεί την ανάπλαση και αναγέννηση του κολλαγόνου και της ελαστίνης της περιοχής, το Vagitense αποτελεί την προτεινόμενη θεραπεία σε περιπτώσεις αρχόμενης χαλάρωσης κόλπου ή ακόμα και για πρόληψη.\n2. Η Κολπορραφία είναι η δεύτερη μέθοδος που χρησιμοποιείται με επιτυχία, προκειμένου να λύσει το πρόβλημα της χαλάρωσης του κόλπου. Η επέμβαση αυτή πραγματοποιείται σε γυναίκες που έχουν ήδη αποκτήσει παιδιά και δεν θέλουν να τεκνοποιήσουν άλλο.\nΕταιρική Ευθύνη Αnaneosi Medical Εμμηνόπαυση, Τι αλλαγές θα δω στο σώμα μου; Απογοήτευση ή κατάθλιψη;


Project επέκτασης $1 δισ. για τον λιμένα του Χιούστον | Ναυτικά Χρονικά\nΑρχική Διεθνής Ναυτιλία Project επέκτασης $1 δισ. για τον λιμένα του Χιούστον\nProject επέκτασης $1 δισ. για τον λιμένα του Χιούστον\nΟι αμερικανικοί λιμένες συνεχίζουν να επενδύουν σε projects υποδομών με επίκεντρο τη βελτίωση των παρεχόμενων υπηρεσιών τους. Πιο συγκεκριμένα, το λιμάνι του Χιούστον και το Army Corps of Engineers των ΗΠΑ εκκίνησαν project ύψους $1 δισ. για την επέκταση του Houston Ship Channel.\nΣύμφωνα με το εν λόγω project, θα αυξηθεί το πλάτος και το βάθος του καναλιού προκειμένου να μπορεί να εξυπηρετήσει μεγαλύτερα πλοία. Αξίζει να σημειωθεί ότι η εν λόγω εξέλιξη έρχεται εν μέσω μιας περιόδου παρατεταμένων προκλήσεων για τις εφοδιαστικές αλυσίδες.\nΤο Houston Ship Channel, μήκους 52 μιλίων, είναι από τα πιο σημαντικά κανάλια των ΗΠΑ και συνδέει το μεγαλύτερο σύμπλεγμα πετροχημικών της χώρας με τις διεθνείς αγορές. Περισσότερα πλοία χρησιμοποιούν το κανάλι σε σύγκριση με τα επόμενα τρία μεγαλύτερα λιμάνια των ΗΠΑ: Λος Άντζελες, Λονγκ Μπιτς και Νέα Υόρκη/Νιου Τζέρσεϊ.\nΟ πρόεδρος της λιμενικής αρχής του Χιούστον, Ric Campo, δήλωσε μεταξύ άλλων ότι το project αναμένεται να έχει ετήσια οικονομική συμβολή ύψους $134 εκατ. Ο ορίζοντας ολοκλήρωσης του project είναι το 2025.\nΠροηγούμενο άρθροΠόλεμος στην Ουκρανία: Καμπανάκι φον ντερ Λάιεν για κίνδυνο επισιτιστικής κρίσης\nΕπόμενο άρθροΔεξαμενόπλοια και ο γρίφος ζήτησης και προσφοράς


Τα μέτρα που τέθηκαν σε ισχύ από σήμερα το πρωί και αφορούν στις χερσαίες πύλες εισόδου της χώρας, ανακοίνωσε ο Υφ. Πολιτικής Προστασίας\n-η Νυμφαία, το Ορμένιο και η Εξοχή είναι ανοικτά μόνο για εμπορευματικές μεταφορές όλο το 24ωρο μόνο με τον οδηγό του οχήματος.\nΟ κ. Χαρδαλιάς προανήγγειλε ότι θα ενττατικοποιηθούν οι έλεγχοι για την τήρηση των μέτρων, ειδικά στη Βόρεια Ελλάδα.\nΑπό 9 Νοεμβρίου μέχρι και χuες, έχουν πραγματοποιηθεί 43.051 έλεγχοι, έχουν διαπιστωθεί 399 παραβάσεις και έχουν βεβαιωθεί 712 πρόστιμα.\nΕΤΙΚΕΤΕΣ:VideoΔΗΜΟΦΙΛΗΝίκος ΧαρδαλιάςΣυνοριακός Σταθμός Νυμφαίας


Συνεκπαίδευση Π.Υ. Άμφισσας-OTIS στους ανελκυστήρες τρίτης γενιάς | Αγία Ευθυμία\nΣυνεκπαίδευση Π.Υ. Άμφισσας-OTIS στους ανελκυστήρες τρίτης γενιάς\nΣτα πλαίσια της επιχειρησιακής ετοιμότητας, την 12-06-2017 η Π.Υ. Άμφισσας προχώρησε σε συνεκπαίδευση με την εταιρεία OTIS με έδρα την Πάτρα, του συνόλου του προσωπικού της στους ανελκυστήρες νέου τύπου ηλεκτρικού κινητήρα τρίτης γενιάς με ιμάντες. Ευχαριστούμε το κατάστημα της Εθνικής Τράπεζας Άμφισσας για την διευκόλυνση που μας παρείχε με τους δύο δικούς της ανελκυστήρες.\nΠανελλήνια διάκριση για το 3ο Δημ. Σχολείο Άμφισσας σε διαγωνισμό παραμυθιού\nΗμερίδα για αρωματικά και φαρμακευτικά φυτά (Λιδωρίκι, 18 Ιουνίου)\nΗΜΕΡΙΔΑ ΓΙΑ ΑΡΩΜΑΤΙΚΑ & ΦΑΡΜΑΚΕΥΤΙΚΑ ΦΥΤΑ Λιδωρίκι, Σάββατο, 18 Ιουνίου 2016, ώρα: 10.30 π.μ. Η εκδήλωση αρχικά σχεδιάστηκε και οργανώθηκε από τον Δήμο Δωρίδας…


Η αναμέτρηση στην Ελλάδα: Πώς επηρεάζει το Κυπριακό\nΓΙΩΡΓΟΣ ΚΑΥΚΑΛΙΑΣ, 07/07/2019 (τελευταία ενημέρωση 16:35)\nΓια την Ελλάδα και τους πολίτες της ενδεχομένως μια αλλαγή στη σκυτάλη της ηγεσίας της χώρας να αλλάζει τα δεδομένα σε πολλά επίπεδα, τόσο στον τομέα της οικονομικής διαχείρισης όσο και στον τομέα της κοινωνικής πολιτικής και των εξωτερικών σχέσεων. Στην Κύπρο η πρώτιστη έγνοια σε σχέση με τις εκλογές είναι το πώς διαφοροποιείται η στάση της Ελλάδας και η συνεισφορά της σχετικά με το Κυπριακό. Οι σημερινές εκλογές άλλωστε αποτελούν ορόσημο, καθώς με το τέλος τους αναμένεται να έχουμε, αν όλα κυλήσουν ομαλά, νέα εξέλιξη στο Κυπριακό.\nΔιάθεση για λύσεις\nΟ Αλέξης Τσίπρας απέδειξε με τη στάση του όσο βρισκόταν στην πρωθυπουργία της χώρας πως είναι ένας πολιτικός που δεν φοβάται να αγγίξει δύσκολα εθνικά θέματα, όπως το Μακεδονικό αλλά και το Κυπριακό. Έχει δεχθεί έντονες επικρίσεις στο εσωτερικό για τη Συμφωνία των Πρεσπών και την αναγνώριση της πΓΔΜ ως Βόρεια Μακεδονία, ωστόσο όλοι οι φορείς και οι εταίροι σε ευρωπαϊκό και διεθνές επίπεδο τού απέδωσαν τα εύσημα για την επιμονή και τη θέληση να βρεθεί λύση. Την ίδια στιγμή, στο Κυπριακό επένδυσε αρκετό χρόνο και φαιά ουσία καθώς υπήρξαν δύσκολες και συνεχείς προκλήσεις στις οποίες κλήθηκε να αντεπεξέλθει, πάντα σε στενό συντονισμό με την κυβέρνηση Αναστασιάδη, σε μια σχέση από την οποία δεν έλειπαν και οι εντάσεις σε κρίσιμες στιγμές. Κατάφερε επίσης να κτίσει δίαυλο επικοινωνίας με την Τουρκία, ειδικά σε επίπεδο ΥΠΕΞ, χωρίς απτά αποτελέσματα για την ώρα, ωστόσο η επαφή και η γέφυρα επικοινωνίας με την Τουρκία έχουν πάντα ιδιαίτερη σημασία.\nΜια ενδεχόμενη αλλαγή στην κυβέρνηση της χώρας θα φέρει ενδεχομένως αλλαγές στο σχήμα. Σαφέστερη εικόνα θα δοθεί μόλις ξεκαθαρίσει το τοπίο γύρω από το ποιους θα εμπιστευτεί ως στενούς του συνεργάτες αλλά και ποιον θα επιλέξει για το Υπουργείο Εξωτερικών. Η Νέα Δημοκρατία έχει στις τάξεις της στελέχη τα οποία διατηρούν μια μετριοπάθεια στις πολιτικές τους θέσεις, όμως την ίδια στιγμή διαθέτει και στελέχη τα οποία διατηρούν μια πιο συντηρητική, σκληροπυρηνική στάση, ιδιαίτερα στα εθνικά θέματα. Ο Κυριάκος Μητσοτάκης ήταν κατηγορηματικά αντίθετος στη Συμφωνία των Πρεσπών και σε όσα αυτή προνοούσε. Σε κάθε ευκαιρία μάλιστα ασκούσε έντονη κριτική στον Αλέξη Τσίπρα για τους χειρισμούς του, κρατώντας περισσότερο εθνικιστική στάση.\nΚυριάκος και Κυπριακό\nΌσον αφορά το Κυπριακό, ανατρέχοντας στον χρόνο ο Πρόεδρος της Νέας Δημοκρατίας είχε ταχθεί υπέρ του Σχεδίου Ανάν, όπως και η Ντόρα Μπακογιάννη και ο πατέρας της Κωνσταντίνος Μητσοτάκης. Ξεκάθαρη ήταν άλλωστε και η τοποθέτηση του Κυριάκου Μητσοτάκη σχετικά με τα όσα έγιναν στη διάσκεψη για την Κύπρο στο Κραν Μοντανά. Ήταν εξ αυτών που θεώρησαν πως προστέθηκε μία ακόμα ιστορική χαμένη ευκαιρία επίλυσης του Κυπριακού, ενώ απέδωσε την αποτυχία στην τουρκική αδιαλλαξία και στην επιμονή της Τουρκίας σε θέσεις που δεν αντικατοπτρίζουν τα σημερινά δεδομένα. Ο πρόεδρος της Νέας Δημοκρατίας τάσσεται ξεκάθαρα εναντίον της παραμονής ξένων στρατευμάτων στο νησί, όπως επίσης και στη διατήρηση εγγυήσεων και επεμβατικών δικαιωμάτων. Η Νέα Δημοκρατία ανήκει στην ίδια πολιτική ομάδα μαζί με τον ΔΗΣΥ, δηλαδή στο Ευρωπαϊκό Λαϊκό Κόμμα, με τον Κυριάκο Μητσοτάκη να έχει πει δημόσια αρκετές φορές πως έχει απόλυτη εμπιστοσύνη στους χειρισμούς Αναστασιάδη. Είναι ένθερμος υποστηρικτής της θέσης πως «τον πρώτο λόγο στο Κυπριακό τον έχει η Κύπρος. Η Κύπρος αποφασίζει και η Ελλάδα στηρίζει και συμπαρίσταται». Παραμένει άλλωστε και ο ίδιος υπέρμαχος της θέσης πως η ενάσκηση των κυριαρχικών δικαιωμάτων της Κύπρου στη δική της ΑΟΖ είναι αναφαίρετο δικαίωμα της Κυπριακής Δημοκρατίας και δεν συνδέεται με κανέναν τρόπο με την προσπάθεια για επίλυση του Κυπριακού. Όσον αφορά την ευρωπαϊκή προοπτική της Τουρκίας, η θέση που διατηρεί είναι πως η χώρα δεν πρέπει να αποξενωθεί από την Ευρώπη και θα πρέπει η ευρωπαϊκή προοπτική να διατηρηθεί ζωντανή.\nΗ οικονομία της Ελλάδας και οι εκλογέςΆφησε στα κρύα του λουτρού τον Παναθηναϊκό ο Στρέλνιεκς, οδεύει προς της ΤΣΣΚΑ Μόσχας


Η Ελληνίδα μηχανικός της NASA στις Roomies - MEDIA ZONE\nΗ Γερμανία, το Ηνωμένο Βασίλειο, η Ιταλία εξακολουθούν να προσκολλώνται στο χαλκό Μια στις 3 Ελληνίδες επιχειρηματίες δεν έχει εξοικείωση με την τεχνολογία Ο μεγάλος τελικός του Κυπέλλου Αγγλίας στην COSMOTE TV Τα top κινητά, με την top αυτονομία μπαταρίας «42οC»: Απόψε η μεγάλη πρεμιέρα με όλα τα επεισόδια back to back, αποκλειστικά στην COSMOTE TV\nΟι Roomies συνομίλησαν με τη χημικό-μηχανικό Ραλλία Βέλιου, η οποία είναι μηχανικός-developer της NASA.\n«Αυτή τη στιγμή βρίσκομαι στην Αθήνα και έχω μεγάλη χαρά, γιατί βρίσκομαι εδώ μετά από μια δεκαετία στο εξωτερικό. Στο πλαίσιο της έρευνας που έκανα στο εξωτερικό είχα την τύχη εντελώς συγκυριακά, να αναλάβω δύο projects με τη NASA. Είχα αναπτύξει ένα μοντέλο το οποίο δε δούλευε, και ήθελα να το εφαρμόσω πάνω σε οργανικούς κρυστάλλους φαρμάκων. Αυτό για κάποιο λόγο άρεσε στη NASA, αρχικά αγόρασαν το software από εμένα, και στη συνέχεια με προσέλαβαν για να το εξελίξω», εξήγησε η Ραλλία Βέλιου.\n«Είμαι ακόμη στη NASA μέχρι να λήξουν τα projects. Το ένα λήγει το 2025 και το άλλο το 2027. Για να είσαι μόνιμος υπάλληλος της NASA πρέπει να έχεις το αμερικανικό διαβατήριο, που εγώ δεν το έχω. Άρα είμαι ουσιαστικά επιστημονικός συνεργάτης», συνέχισε η ίδια.\n«Τα γραφεία στη NASA είναι υπόγεια, ειδικά τα εργαστήρια. Υπάρχουν πολλές ωραίες αίθουσες όπως τις βλέπουμε στις ταινίες, αλλά δεν είναι έτσι όλα τα γραφεία, μπορώ να πω ότι είναι και λίγο βαρετά», είπε ακόμα η Ραλλία Βέλιου.\nNASA, Ελληνίδα μηχανικός, Ραλλία Βέλιου\nΗ Γερμανία, το Ηνωμένο Βασίλειο, η Ιταλία εξακολουθούν να προσκολλώνται στο χαλκό\nΜια στις 3 Ελληνίδες επιχειρηματίες δεν έχει εξοικείωση με την τεχνολογία\nΤα top κινητά, με την top αυτονομία μπαταρίας\nΦυλακούρης: «Η διοίκηση θέλει να “σκοτώσει” τον Παναθηναϊκό – Πάνε να κονομήσουν με το γήπεδο»\n#GrowYourBusiness – The Digital Sessions: 1ο Live «Ερωτήσεων & Απαντήσεων» με θέμα την Ψηφιακή Παρουσία των επιχειρήσεων\nΜεγάλες πρεμιέρες και ακόμα δύο νέες σειρές τον Μάιο στη Nova!


ΤΟΥΡΚΙΑ: Το κράτος βασανίζει και δολοφονεί.\nΗ απεργία πείνας μέχρι θανάτου συνεχίζεται\nτου Στέλιου Φωκιανού\nΤο φθινόπωρο του 2000 ξεκίνησε ένας μαζικός αγώνας με απεργίες πείνας και διαδηλώσεις ενάντια στα κελιά τύπου F. Το Νοέμβριο η απεργία εξελίχθηκε σε διαρκείας, μέχρι θανάτου, από εκατοντάδες πολιτικούς κρατουμένους και γονείς του συλλόγου TAYAD.\nΤΑ ΛΕΥΚΑ ΚΕΛΙΑ ΤΥΠΟΥ F ΚΑΙ Η ΑΣΘΕΝΕΙΑ TINNITUS\nΦαντασθείτε ένα χώρο 2 Χ 3 μ. και μια τρύπα 50 Χ 50 εκ. μέσα από την οποία περνάει μόνο ένας κρατούμενος. Δεν υπάρχει παράθυρο. Μια σιδερένια πόρτα, κλειδωμένη όλο το 24ωρο. Μια φορά τη μέρα ένα πόδι σπρώχνει ένα δίσκο με φαγητό κάτω από την πόρτα. Ένας χώρος λευκός όπου υπάρχει ένα κρεβάτι, μια καρέκλα, ένα τραπέζι και μια τουαλέτα. Μια ώρα την ημέρα ο κρατούμενος βγαίνει στο προαύλιο όμως το φως του ήλιου τον τυφλώνει κι έτσι δεν μπορεί να υψώσει το κεφάλι του. Επiστήμονες στη Γερμανία απέδειξαν ότι οι συνθήκες απομόνωσης και το έντονο ψυχολογικό άγχος είναι τα αίτια της ασθένειας Tinnitus με συμπτώματα την αίσθηση κενού κι ανυπαρξίας, τη διάβρωση της ψυχής, την αίσθηση ανικανότητας να συνεχίσεις, την αποξένωση απ΄ την πραγματικότητα, τις παραισθήσεις, την επιδείνωση της ικανότητας της σκέψης, τα αισθητήρια λάθη, την εσφαλμένη αντίληψη κι απώλεια βάρους.\nΗ ΔΟΛΟΦΟΝΙΚΗ ΕΠΙΘΕΣΗ ΤΟΥ ΚΡΑΤΟΥΣ\nΣτις 22 του Δεκέμβρη 10.000 στρατιώτες και αστυνομικοί επιτέθηκαν σε 20 φυλακές. Χρησιμοποίησαν 20.000 βόμβες (εμπρηστικές, νεύρων, δακρυγόνα, σπρέι πιπεριού) και σφαίρες. Η αντίσταση κράτησε μέρες, με αποτέλεσμα 28 νεκρούς, 500 τραυματίες και τη μεταφορά χιλίων και πλέον κρατουμένων στα κελιά F.\nΣήμερα οι απεργοί πείνας συνεχίζουν τον αγώνα τους στα νοσοκομεία και τα κελιά F. Το τουρκικό κράτος τους βασανίζει αφήνοντας τους γυμνούς μες στα κελιά, χωρίς θέρμανση, με τραύματα από σφαίρες και εγκαύματα στο σώμα τους και τους υποχρεώνει να πίνουν βρώμικο νερό.\nΠαρά το γεγονός ότι συνεχίζεται η απεργία πείνας δεν έρχονται "ειδήσεις θανάτου" γιατί ασκείται με βία η υποχρεωτική σίτιση. Όταν οι απεργοί χάσουν τις αισθήσεις τους, οι βασανιστές επωφελούνται και τους τοποθετούν ορό. Όποιος συνέρχεται αφαιρεί από πάνω του τη συσκευή. Λίγο αργότερα ξαναχάνει τις αισθήσεις του και ο κύκλος ξαναρχίζει. Μ' αυτόν τον τρόπο σε πολλούς κρατουμένους καταστρέφονται κέντρα του εγκεφάλου με αποτέλεσμα οι κινήσεις τους ν΄ αντιστοιχούν σε κινήσεις τετράχρονου παιδιού.\nΗ ομοσπονδία των γιατρών της Τουρκίας ανακοίνωσε ότι αν ζητηθεί απ΄ τους γιατρούς να εφαρμόσουν υποχρεωτική σίτιση, το αίτημα αυτό δε θα γίνει δεκτό. Επίσης ορίζει τους κανόνες της σχέσης γιατρού - ασθενούς σε ό,τι αφορά την απεργία πείνας: οι απεργοί πείνας έχουν δικαίωμα απολαβής προστασίας, ενημέρωσης για την κατάσταση της υγείας τους, λήψης αποφάσεων σχετικά με την αποδοχή ή άρνηση της ιατρικής περίθαλψης. Οι γιατροί απ΄ την πλευρά τους οφείλουν να τηρούν το ιατρικό απόρρητο.\nΟι μανάδες του συλλόγου TAYD, καλλιτέχνες διανοούμενοι, η ομοσπονδία Δημοσίων υπαλλήλων, δικηγορικοί σύλλογοι, οργανώσεις για τα ανθρώπινα δικαιώματα στην Τουρκία, οι καταστηματάρχες της Κωνσταντινούπολης που έκλεισαν τα μαγαζιά τους για να διαμαρτυρηθούν, δυνάμωσαν τον αγώνα των απεργών. Παράλληλα στην Ευρώπη και στην Ελλάδα έγιναν πολλά συλλαλητήρια συμπαράστασης. Παράλληλα το τουρκικό κράτος συνεχίζει να συλλαμβάνει, να κλείνει τα γραφεία των οργανώσεων που συμπαραστέκονται, να βασανίζει και να φυλακίζει.\nΣτην Ελλάδα τα ΜΜΕ χειρίστηκαν την υπόθεση όπως όλες τις άλλες. Για δυο τρεις μέρες η εξέγερση αποτέλεσε πρώτο θέμα στα κανάλια. Τα "καυτά" γεγονότα πουλούσαν. Όταν οι υπεύθυνοι έκριναν πως το σοκ για το φιλοθεάμον κοινό ξεπεράστηκε, αναζήτησαν νέα ανατριχιαστικά γεγονότα στις περιπέτειες των άφθονων σταρ. Η εξέγερση και οι εξεγερμένοι δεν υπάρχουν πια γι αυτούς.\nΗ ΣΕΪΧΑΝ ΝΤΟΓΑΝ ΠΥΡΠΟΛΗΘΗΚΕ\nΗ Σεϊχάν Ντογάν που πυρπολήθηκε από τους στρατιώτες στο γυναικείο θάλαμο των φυλακών Μπαϊράμ-Πασά, φωνάζει στην ανθρωπότητα με το απανθρακωμένο σώμα της: "Ε, ανθρωπότητα, ε, λαοί μας, έτσι μας δολοφόνησαν, έτσι μας έκαψαν, έτσι μας μετέτρεψαν σε στάχτη. Γίναμε στάχτη, αλλά δεν παραδοθήκαμε ! Στο σώμα μου φωτογραφίζεται το κράτος. Η εικόνα μας, ενώ καιγόμασταν, καταγράφτηκε από τις κάμερες των χωροφυλάκων που γελούσαν. Ναι, έτσι "μας έσωσαν τη ζωή"! Δεν μας δολοφόνησαν στο θάλαμο αερίων της ναζιστικής Γερμανίας, αλλά μας έκαψαν ζωντανούς στις φυλακές της Τουρκίας! Χρησιμοποιώντας βόμβες και χημικές ουσίες, έκαναν τα σώματά μας στάχτη."\nΑπό το περιοδικό Ο ΑΓΩΝΑΣ στην Τουρκία και το Κουρδιστάν, τεύχος 22


Διδασκάλου Βασίλης - Ιδιαίτερα Μαθήματα | instateacher.gr\n63 περιοχές σε Θεσσαλονίκη\nΠαραδίδω ιδιαίτερα μαθήματα Μαθηματικών, Φυσικής και ΑΕΠΠ για όλα τα επίπεδα. Αναλαμβάνω και προετοιμασία μαθητών για πανελλήνιες.\nΗ αγάπη μου για το αντικείμενο καθώς και για να βοηθάω μαθητές να βελτιώνονται σε μαθήματα που αδυνατούν και να επιτυγχάνουν τους στόχους τους είναι και ο λόγος για τον οποίο θα πρότεινα σε κάποιον να με προτιμήσει.\nΕφαρμόζω σύγχρονες μεθόδους διδασκαλίας κατά τις οποίες εξηγώ αναλυτικά την θεωρία στον μαθητή και στην συνέχεια βλέπουμε ασκήσεις προοδευτικής δυσκολίας σε ένα περιβάλλον φιλικό προς τον μαθητή και απόλυτα προσαρμοσμένο στις ανάγκες του.\nIB Mathematics Πρότυπα Σχολεία\nΌλα τα επίπεδα 12 € 10 €\nΠειραματικά Σχολεία Πρότυπα Σχολεία\nΌλα τα επίπεδα 15 € 15 €\nΑνάλυση Άλγεβρα Γραμμική Άλγεβρα Διαφορικές Εξισώσεις Γραμμική Άλγεβρα Ι Γραμμική Άλγεβρα ΙΙ\nΌλα τα επίπεδα 16 € 12 €\nΌλα τα επίπεδα 16 € 14 €\nΑριστοτέλειο Πανεπιστήμιο Θεσσαλονίκης (ΑΕΙ)\nΠτυχίο - Φυσικός\nΚαθηγητής σε φροντιστήρια μέσης εκπαίδευσης\nΈκπτωση για άτομα που επιλέγουν παραπάνω από ένα μάθημα (π.χ. Μαθηματικά και Φυσική)\nΈκπτωση για μαθητές Γ' Λυκείου\nΑπό τότε που ανέλαβε την κόρη μου έχουμε δει σημαντική πρόοδο.Ενα παιδί με τεράστια κενά και μέσα σε λίγους μόνο μηνες κατάφερε με την υπομονή του και την μεθοδικότητα του να δούμε στα γραπτά της σημαντική βελτίωση!!!Τόσο η κόρη μου όσο κι εμείς είμαστε πολύ ευχαριστημένοι.Τον συνιστώ ανεπιφύλακτα!!!\nΣΠΟΥΔΑΙΟΣ ΣΤΗΝ ΔΟΥΛΕΙΑ ΠΟΥ ΚΑΝΕΙ ΜΕ ΤΟΥΣ ΜΑΘΗΤΕΣ ΤΟΥ.ΜΕ ΜΕΤΑΔΟΤΙΚΟΤΗΤΑ,ΥΠΟΜΟΝΗ ΚΑΙ ΠΑΝΤΑ ΚΑΛΗ ΔΙΑΘΕΣΗ.ΕΞΑΙΡΕΤΙΚΑ ΚΑΤΑΡΤΙΣΜΕΝΟΣ ΣΤΟΝ ΤΟΜΕΑ ΤΟΥ ΜΕ ΑΠΟΤΕΛΕΣΜΑΤΙΚΕΣ ΕΚΠΕΥΔΕΥΤΙΚΕΣ ΜΕΘΟΔΟΥΣ ΣΕ ΜΑΘΗΜΑΤΙΚΑ ΚΑΙ ΦΥΣΙΚΗ. ΕΝΑ ΜΕΓΑΛΟ ΕΥΧΑΡΙΣΤΩ!\nΟ,τι και να πει κανείς για αυτον τον άνθρωπο είναι λίγο.Εξαιρετικος στη δουλειά του με απίστευτη μεταδοτικοτητα, αλλά πάνω από όλα άνθρωπος. Το ενδιαφέρον του είναι αληθινό για το παιδί και αυτό γίνεται αντιληπτό! Ευχαριστούμε από καρδιάς!\n05 Ιουν 2021\n1 χρόνος συνεργασίας με τον Βασίλη με άφησε απόλυτα ικανοποιημένη!!! Η κόρη μου,μαθήτρια β'γυμνασίου είχε λίγα κενά και λίγη <<τεμπελιά>> με τα μαθηματικά αλλά ο Βασίλης κατάφερε με την θετική του αύρα και την υπομονή του να την κάνει να τα αγαπήσει και να τα καταλάβει.Σ'ευχαριστούμε πολύ Βασίλη και συνεχίζουμε μαζί με απόλυτη εμπιστοσύνη!!!!!!!!\n10 Μαι 2021\nΟ Βασίλης απέδειξε πως ακόμα και με τις δύσκολες συνθήκες της τηλεκπαίδευσης, όταν ο δάσκαλος αγαπάει αυτό που κάνει μπορεί να αποτελέσει έμπνευση για το μαθητή του. Τυπικός, με ενδιαφέρον για το μαθητή, ενθαρρυντικός, καλομίλητος και υπομονετικός. Σε ευχαριστούμε Βασίλη.\nΕξαιρετικός επαγγελματίας με μεθοδικοτητα, μεταδοτικοτητα και συνέπεια. Γνήσιο ενδιαφέρον για τον μαθητή.\nΠολυ καλος καθηγητης με γνωσεις και μεταδοτικοτητα καθως και δινει ιδιαιτερη προσοχη σε ολους τους μαθητες ξεχωριστα,με γνησιο ενδιαφερον για τον μαθητη και την προοδο του καθως και για την επιτευξη των στοχων του!\nεξαίρετος εκπαιδευτικός , δοτικός , με άριστη γνώση σε όλα τα μαθήματα θετικής κατεύθυνσης\nΠολυ καλός καθηγητης, καταρτισμένος, με μεταδοτικοτητα, υπευθυνος, ευγενής, σοβαρος και ενδιαφέρεται για το μαθητή.\nΥψηλή μεταδοτικότητα, αληθινό ενδιαφέρον για το μαθητή, αγάπη και γνώσεις για το αντικείμενο, ευελιξία και άψογη επικοινωνία. Ευχαριστούμε για όλα και συνεχίζουμε!\nΕξαιρετικός καθηγητής με καλές σημειώσεις , αρκετά κατανοητός προς τον τρόπο εξήγησης των ασκήσεων, με θέληση για μάθημα και βοήθεια προς τους μαθητές\nΆριστος επαγγελματίας, αφοσιωμένος, γνώστης του αντικειμένου του, ευγενικός.\nΜαθηματικά Φυσική Μελέτη Δημοτικού Ανάπτυξη Εφαρμογών (ΑΕΠΠ) Μαθηματικά Φυσική


Καρδίτσα: Επίσκεψη αλληλεγγύης κλιμακίου της ΑΔΕΔΥ – Ανυπολόγιστες οι ζημιές – Ενωτική Αγωνιστική Εκ-κίνηση\nΚαρδίτσα: Επίσκεψη αλληλεγγύης κλιμακίου της ΑΔΕΔΥ – Ανυπολόγιστες οι ζημιές\nΈνα μήνα μετά, τα σημάδια της καταστροφής, είναι ακόμα ορατά στην πόλη και την ευρύτερη περιοχή της Καρδίτσας. Υποδομές κατεστραμμένες, καταστήματα που δεν έχουν ανοίξει ακόμη, ολική καταστροφή φυτικής και ζωικής παραγωγής. Δεκάδες άστεγοι σιτίζονται από κοινωνικές κουζίνες.\n«Γυρίσαμε 20 χρόνια πίσω » μας είπαν, κι άλλοι πως » η Καρδίτσα τέλειωσε». Και είναι αλήθεια πως πρόκειται για μια άνευ προηγουμένου καταστροφή, σ έναν νομό που ήταν ήδη ένας από τους φτωχότερους της χώρας. Οργή στους κατοίκους για την περιφερειακή και δημοτική αρχή, για την αδιαφορία της κυβέρνησης που απλά εξαγγέλλει. Θυμός για την σιωπή, ή καλύτερα για την συγκάλυψη από τα ΜΜΕ της καταστροφής και των ευθυνών.\nΕικόνες σήμερα στην Καρδίτσα σε επίσκεψη αλληλεγγύης κλιμακίου της ΑΔΕΔΥ, όπου επιδόθηκε και η συμβολική χρηματική βοήθεια.\n*Από ανάρτηση στο Facebook του μέλους της Ε.Ε. της ΑΔΕΔΥ, εκλεγμένο με την Ενωτική Αγωνιστική Εκκίνηση, Γιώργο Πετρόπουλο\nΠροηγούμενο Previous post: Ανατροπή: ΕΠΑΛ, ΙΕΚ, Σχολές ΟΑΕΔ, ΤΟΜΥ και Κέντρα Υγείας θα «περάσουν» στις Περιφέρειες!\nΕπόμενη Next post: Το Θαύμα της Ελληνικής στατιστικής υπηρεσίας- ταυτόχρονη μείωση εργαζομένων και ανέργων


Βασίλης Υψηλάντης: Η επόμενη μέρα στα Δωδεκάνησα, χρειάζεται ικανούς ανθρώπους | Η ΡΟΔΙΑΚΗ\nΗμερομηνία 05/07/19 10:50\nΕνημερώθηκε 05/07/19 17:30\nΆμεσος, ξεκάθαρος και απόλυτα συνειδητοποιημένος σε ό,τι αφορά τον αγώνα που οφείλει να δώσει για την προάσπιση των συμφερόντων του τόπου και των νησιωτών μας είναι ο Βασίλης Υψηλάντης.\nΜέσα από τη συνέντευξη που παραχώρησε στη “Ροδιακή”, ο Βασίλης Υψηλάντης μιλά για την κρισιμότητα αυτής της αναμέτρησης, για την ιεράρχηση των προβλημάτων στα Δωδεκάνησα, για την επάρκεια και την αποτελεσματικότητα που θα πρέπει να έχουν οι εκπρόσωποί μας την επόμενη μέρα των βουλευτικών εκλογών.\nΠόσο κρίσιμη είναι για τον τόπο και τη χώρα μας αυτή η εκλογική αναμέτρηση;\nΗ εκλογική αναμέτρηση της 7ης Ιουλίου μετά την πολύ μεγάλη ταλαιπωρία της χώρας και του λαού μας από τη διακυβέρνηση ΣΥΡΙΖΑ – ΑΝΕΛ είναι πολύ κρίσιμη και πολύ σημαντική. Η χώρα για να μπορέσει να κυβερνηθεί σωστά, χρειάζεται μία δυνατή και αυτοδύναμη κυβέρνηση. Η Ελλάδα για να ξαναζήσει, χρειάζεται κυβέρνηση Κυριάκου Μητσοτάκη. Θεωρώ ότι η συμμετοχή του κόσμου την Κυριακή στις κάλπες είναι αναγκαία και πολύ σημαντική, διότι οι κρίσιμες αποφάσεις οι οποίες έχουν να ληφθούν για το σήμερα αλλά και το αύριο μας σε εθνικό αλλά και διεθνές επίπεδο θα είναι πάρα πολύ μεγάλες και σημαντικές.\nΠοιο αξιολογείτε ως το πιο σημαντικό πρόβλημα αυτή την εποχή για τους νησιώτες μας και πώς αυτό μπορεί να αντιμετωπιστεί κατά την άποψή σας;\nΘεωρώ ότι η νησιωτικότητα δημιουργεί τέτοια ζητήματα τα οποία χρειάζονται διαρκή ενασχόληση και φροντίδα για την επίλυσή τους. Από τα βασικά προβλήματα τα οποία μπορούμε να εντάξουμε στην κατηγορία αυτή, είναι τα θέματα της υγείας στα νησιά μας, τα θέματα της συγκοινωνίας και της διασύνδεσης των νησιών μεταξύ τους αλλά και με τις λοιπές περιοχές της χώρας, και βέβαια η εκπαίδευση των παιδιών μας με τη στελέχωση των σχολείων μας.\nΜεγάλο πρόβλημα αποτελεί βέβαια και η υπερφορολόγηση ειδικότερα μετά την κατάργηση, από την κυβέρνηση Τσίπρα – Καμμένου, των μειωμένων συντελεστών ΦΠΑ. στα νησιά μας. Πρωταρχικό μας μέλημα είναι η επιστροφή, μία φορολογική κανονικότητα, στο τέλμα της υπερφορολόγησης και βεβαίως η διεκδίκηση από τους εταίρους της επιστροφής των μειωμένων συντελεστών ΦΠΑ στα νησιά μας.\nΠώς βλέπετε την επόμενη μέρα των εκλογών; Τι περιμένετε να αρχίσει να αλλάζει στα Δωδεκάνησά μας;\nΗ νίκη στις επερχόμενες εκλογές της Νέας Δημοκρατίας και η ανάδειξη ανθρώπων ικανών να διαχειριστούν τα προβλήματα της Δωδεκανήσου, θεωρώ ότι δημιουργούν τις μεγάλες προϋποθέσεις ώστε να ξημερώσει μία αληθινά «Νέα Μέρα» και για τα Δωδεκάνησα που θα μπορέσει να προσφέρει αποτελεσματικές λύσεις στα προβλήματα τα οποία μας απασχολούν.\nΌλα εκείνα τα οποία γίνονται και δεν με αγγίζουν προσωπικά ως άνθρωπο και ως πολιτικό.\nΟ πολίτης και ο νησιώτης, ολοκληρώνει το χρέος του έναντι της χώρας και του τόπου όπου διαμένει, πηγαίνοντας να ψηφίσει μια φορά κάθε τετραετία;\nΚατά την άποψή μου χρειάζονται συνέργειες, χρειάζεται διαρκής συνεργασία των πολιτών με τους εκπροσώπους του προκειμένου να αφουγκράζονται τους προβληματισμούς και να προωθούν τα θέματα και τα ζητήματα και των πολιτών. Πρέπει ο πολιτικός να συμμετέχει αλλά και οι πολίτες να βρίσκονται και να συνομιλούν με τους εκλεγμένους εκπροσώπους τους.\nΔεν αρκεί μόνο η εκλογή αλλά χρειάζεται και μία νοοτροπία συνεργασίας πολιτών και εκπροσώπων για να μπορέσουν να προωθούνται και να επιλύονται τα προβλήματα τα οποία αναφύονται και δημιουργούνται. Για το λόγο αυτό ζητώ προσωπικά τη στήριξη και την υποστήριξη των πολιτών στο πρόσωπό μου, για να μπορέσω να υλοποιήσω αυτά τα οποία επαγγέλλομαι και έχω αναφέρει.


B-track.blogspot: Μας βλάφτουν τελικά οι μετανάστες;\nΜας βλάφτουν τελικά οι μετανάστες;\nΤις προάλλες έτυχε να ακούσω τις απόψεις του κ. Μιχαλολιάκου, Προέδρου της Χρυσής Αυγής, σε μία βραδινή εκπομπή του extra 3. Το άρθρο αυτό απευθύνεται όχι μόνο στους Χρυσαυγίτες αλλά και σε όλους τους υποστηρικτές αυτού του νοσηρού εθνικισμού. Ο κύριος Μιχαλολιάκος καταφέρθηκε κατά των μεταναστώ στη χώρα μας λέγοντας πως δεν έχει τίποτα μαζί τους, κατανοεί τα ποροβλήματα τους αλλά δεν ανέχεται τις θέσεις εργασίας των Ελλήνω να τις παίρνουν μετανάστες καθώς και τα κοινωνικά προβλήματα που αυτοί φέρνουν στη χώρα μας. Ωστόσο δεν θα έλεγα ότι σε άλλα θέματα δεν είχε σωστές απόψεις, ειδικά περί ανύπαρκτου κρατικού μηχανισμού, περί ανύπαρκου κράτους δικαίου και απάθειας της Ελληνικής Αστυνομίας. Ας βάλουμε όμως τα πράγματα σε μία σειρά.\nΣίγουρα θα έχετε ξανακούσει ότι οι μετανάστες θα πρέπει να γυρίσουν πίσω στις πατριδες τους γιατί στερούν δουλειές από τους Έλληνες. Αυτό όμως έχει αποδεικτεί επιστημονικά πως δεν ισχύει. Κοινωνιολόγοι και οικονομολόγοι με σαφήνεια διατείνονται πως η εργασία των μεταναστών όχι μόνο κακό δεν κάνει αλλα ενισχύει και την πραγματική οικονομία της χώρας. Καθ' ότι εμείς οι Έλληνες είμαστε και λίγο ξενόφοβοι, αν δεν υπήρχε πραγματική ανάγκη δεν θα έδιναν δουλειές σε ξένους. Γιατί όπως έχει αποδειχτεί οι μετανάστες κάνουν δουλειές που οι νεοελληνες δεν θέλουν να κάνουν. Δηλαδή εργάτες, αγρότες, οικοδόμοι, και καθαρίστριες. Έχει δει κανένας απο σας, Αλαβανό μεγαλοστέλεγχος κάποιας εταιρίας; Έχετε δει Ρώσο να δουλεύει ως δημόσιος υπάλληλος, δάσκαλος γιατρός, ή έστω φούρναρης; Και αυτό γιατί όλοι αυτοί οι ξένοι είναι οι φτηνη εργατική δύναμη για δουλειές που οι Έλληνες δεν καταδέχονται να κάνουν. Προτιμούν να μένουν μήνες άνεργοι παρά να βρούν μια χειρονακτική δουλειά.\nΤώρα όσον αφορα την εγκληματικότητα, εννοείται πως οι μετανάστες φέρνουν τα κοινωνικά προβλήματα στη χώρα μας. Αλλά τα κοινωνικά προβλήματα τα είχαμε ήδη και δεν χρειάζεται να περιμένουμε τον Αλαβνό να μας τα φέρει. Το ποσοστό των μεταναστών που παραβατεί είναι σχεδόν παρόμοιο με των Ελλήνων που παραβατεί. Το οτι υπάρχουν όμως μεταναστες που εγκληματούν αυτό βεβαίως και ισχύει και προστίθεται σε αυτό των Ελλήνων. Δεν σημαίνει όμως ότι ο τρόπος για να το καταπολεμήσουμε είναι να τους διώξουμε όλους γιατί θα φύγουν και οι εργατικοί μετανάστες που είναι ένα σημαντικό εργατικό δυναμικό. Για την αντιμετώπιση των ξένων μεταναστών που παραβατούν υπάρχουν χρόνια τώρα διατάξεις στον Ποινικό Κώδικα μία εκ των οποίων είναι η απέλαση. Δεν είδα όμως να εφαρμόζεται και τόσο. Και αυτό γιατί πράγματι το κράτος αδρανεί και σε αυτό δεν φταινε οι μετανάστες.\nΑπτην άλλη ουτε εγώ είμαι υπέρ της λαθρομετανάστευσης. Και αυτό γιατί όσο πιό πολύ λαθρομετανάστευση υπαρχει τόσο πιο πολύ χάνεται ο ελεγχος απο το κράτος. Γιατί αυξάνεται η εκμετάλλευση, η ανασφάλεια, η παραοικονομία και φυσικά και η εγκληματικότητα. Αφου μέχρι στιγμής μας χωράει η Ελλάδα, θα μπορούσε το κράτος ως τρόπο αντιμετώπισης να επτιτρέπει με πιο απλές διαδικασιες τη μετανάστευση, να φτοντίζει για τους μετανάστες και τότε τα οφέλη είναι και οικονομικά και θα είναι και κοινωνικά εάν καταφέρουμε να μορφώσουμε τους ξένους όπως για παράδειγμα γίνεται με επιδοτούμενα προγράμματα στις Σκανδιναβικές χώρες. Το ζητούμενο δεν είναι να τους διώξουμε όλους αλλά να προσφέρουμε και να μας προσφέρουν με τρόπο που θα ωφεληθούν όλοι.\nΔυστυχώς όμως στην πράξη μία τέτοια πολιτισμένη και εκτελεστικά μελετημένη κίνησ από τη χώρα μας είναι εξαιρετικά δύσκολη αφού βασικά προβλήματα όπως υγεία και την παιδεία δεν έχουμε καταφέρει να λύσουμε, θα λύσουμε τα δευτερεύοντα....;\nΑναρτήθηκε από Raziel στις 6/12/2009 06:53:00 μ.μ.\nολα καλα κ ωραια,αλλα οχι κ κυριος ο αρχιφασιστας,,,\n12 Ιουνίου 2009 - 7:53 μ.μ.\nsumfwnw me ton crypto/.//\nkurious tha mporoume n tous leme mono kai otan apo ta antera tou teleutaiou afentikou kremasoume ton teleutaio fasista/\n17 Ιουνίου 2009 - 12:05 μ.μ.\nωραίος συμβολισμός! Κάποτε θα γίνει και αυτό!\n22 Ιουνίου 2009 - 9:47 μ.μ.


«Οπερα» με τις Τραχίνιες | πολιτισμός, θέατρο | ethnos.gr\n«Οπερα» με τις Τραχίνιες\nΠώς καταρρέει ένας ήρωας; Και τι γίνεται όταν το πεπρωμένο εισβάλλει στις ζωές;\nΕΘΝΟΣ 10:00, 12/8/2013 ΕΘΝΟΣ, 10:00, 12/8/2013\nΑργύρης Ξάφης (Ηρακλής) «Γίνανε πράγματα φρικτά κι ανήκουστα ώς τώρα. Κι όμως σε όλα τούτα δεν υπήρξε ούτε ένα που να μην ήταν Ζευς» λέει ο χορός στις «Τραχίνιες», «σβήνοντας» κάθε ερώτημα. Το μέλλον του ανθρώπου είναι απρόβλεπτο και αβέβαιο, οργανωμένο από μια ανώτερη δύναμη.\nΗ τραγωδία του Σοφοκλή, στην παραγωγή του Εθνικού Θεάτρου, την Παρασκευή και το Σάββατο στην Επίδαυρο, κατάφερε να θέσει ζητήματα διαχρονικά και πανανθρώπινα, μέσα από μια σύγχρονη οπτική. Ο σκηνοθέτης Θωμάς Μοσχόπουλος (υπεύθυνος για τη μεστή απόδοση του κειμένου) είχε ξεκάθαρη οπτική πάνω στο έργο αλλά και στον τρόπο που το προσέγγισε. Καθαρός λόγος και ματιά. Λιτότητα και ουσία. Οι «Τραχίνιες» ούτε μελόδραμα ούτε ψυχόδραμα είναι, σύμφωνα με την ανάγνωσή του. Συν τοις άλλοις οι ήρωές τους αμύνονται στη συγκίνηση.\tΛιμπρέτο\nΕπέλεξε, δε, μια αφηγηματική αρχιτεκτονική η οποία οδηγεί αργά και σταδιακά στην κορύφωση, που δεν είναι άλλη από τη στιγμή της εισόδου του Ηρακλή στην ορχήστρα. Τότε είναι που θέτει ένα ακόμη ερώτημα, αυτή τη φορά όχι φιλοσοφικό: Πόσο απέχει η όπερα από το αρχαίο δράμα; Ο παροξυσμός του πόνου του Ηρακλή μορφοποιείται σε μια λυρική σκηνή που εκφράζει το πιο άγριο πάθος με τρόπο λυρικό. Εδώ ο ήρωας ερμηνεύει τα λόγια του ως λιμπρέτο, συνοδεία μουσικής, στην κορύφωση μιας παράστασης όπου υπάρχει έντονα η ζωντανή συνομιλία με τους μουσικούς. Να άλλο ένα στοιχείο που ο Θωμάς Μοσχόπουλος θέτει προς έρευνα. Και συμπληρώνει μια εξαιρετικά ενδιαφέρουσα προσέγγιση, σε ένα ανέβασμα που χειροκρότησαν συνολικά 10.000 θεατές (περίπου 4.500 στην πρεμιέρα), με συνοχή και συνολική άποψη.\tΣτο αφαιρετικό αλλά επιβλητικό και εικαστικά άτιο σκηνικό της Ελλης Παπαγεωργακοπούλου όπου κυριαρχεί ένας κορμός κομμένος εγκάρσια, επικλινής, που δημιουργεί μια ακτίνα στην (σκεπασμένη με μαύρο πλαστικό) ορχήστρα, η Δηιάνειρα της Αννας Μάσχα (ντυμένη με ένα αραχνοΰφαντο σταχτί φόρεμα και μια εσάρπα κόκκινη στους ώμους) είναι αφοπλιστική.Αννα Μάσχα (Δηιάνειρα) Με μέσα λιτά, με τρόπο ειλικρινή και γήινο, υποδύεται μια ώριμη γυναίκα, βουβά και βαθιά ερωτευμένη με τον άντρα της. Μιλά με συμπάθεια στην αιχμάλωτη Ιόλη (Ελένη Μπούκλη) και, όταν η τελευταία μένει γυμνή επί σκηνής, την τυλίγει με το πέπλο της. Η Φιλαρέτη Κομνηνού, ως Τροφός, καταθέτει μια ολοκληρωμένη εσωτερική ερμηνεία με αξιοζήλευτη ισορροπία, ιδιαίτερα όταν αναγγέλλει τον τρόπο θανάτου της Δηιάνειρας.\tΕντυπωσιακός είναι σε εμφάνιση ο Ηρακλής του Αργύρη Ξάφη σε μέγεθος και όγκο (ξένισε ωστόσο η εμφάνισή του, επικροτήθηκε όμως η ερμηνεία του σε κάτι πολύ δύσκολο). Ως ήρωας δράσης των σχετικών κόμικς, ένας, ας πούμε, Action man, με μπράτσα και θώρακα φουσκωμένα, αλλά με κοθόρνους, αιματοβαμμένο στέρνο με ξεσχισμένες τις σάρκες, δείχνει πελώριος μπροστά στον χορό και στον Υλλο («άγουρος» έδειχνε σε κάποιες στιγμές ο Θάνος Τοκάκης).\tΜειδίαμα στο κοίλον προκάλεσε ο Αγγελιαφόρος (πολύ καλός ο Κώστας Μπερικόπουλος) στη σκηνή με τον Λίχα (Γιώργος Χρυσοστόμου).\tΚΟΡΥΦΑΙΟΣ Ο ΧΟΡΟΣ ΜΕ ΤΑ 16 ΚΟΡΙΤΣΙΑ\tΙδιαίτερα στεκόμαστε στον χορό, πρωταγωνιστή, της παράστασης από τους καλύτερους, αν όχι ο καλύτερος χορός που έχει σταθεί στο αλώνι της Επιδαύρου, τα τελευταία χρόνια. Ενα «μπουκέτο» δεκαέξι κοριτσιών, ντυμένες με σταχτί μινιμάλ φορέματα, όλες υπέροχες, που λειτουργούσαν ως ένα σώμα, μια ψυχή, μια φωνή. Ενας χορός εξαιρετικά καλοδουλεμένος, με όρχηση και μέλος, αρμονικά συνταιριασμένα, με κορυφαία την Αννα Καλαϊτζίδου, που ανταποκρίθηκε πλήρως στις ανάγκες του ρόλου. Η μινιμαλιστική ατονική (καθοριστική στο συνολικό αποτέλεσμα) μουσική του Κορνήλιου Σελαμσή (μουσική διδασκαλία Μ. Παιονίδου) βρήκε στην κίνηση του Χρ. Παπαδόπουλου τον τέλειο εκφραστή της. Φωτισμό «νυχτερινό» που παίζει με το φως, φως-σκοτάδι να εναλλάσσονται ανάλογα με την κατάσταση των ηρώων επέλεξε, σοφά, ο Λ. Παυλόπουλος.Ο χορός ΚΑΜΠΑΝΙΑ\tΑπό τις «Τραχίνιες» του Σαββάτου ξεκίνησε η ενημερωτική καμπάνια των εργαζομένων στο ΥΠΠΟ «για τις επιπτώσεις», όπως αναφέρουν «των επικείμενων... απολύσεων στον τομέα του πολιτισμού». Τα φυλλάδια της ΠΟΕ ΥΠΠΟ μοίραζε, ήσυχα έξω από το «Ξενία» μια ομάδα εργαζομένων, οι οποίοι κρατούσαν πανό που έγραφαν «Οχι στις απολύσεις».\tΑΝΤΙΓΟΝΗ ΚΑΡΑΛΗ\takarali@pegasus.gr ΕΘΝΟΣ


Ταυτότητα | ekdosi.gr\nΤο βιβλίο του Φουκουγιάμα Ταυτότητα αποτελεί ένα απαραίτητο ανάγνωσμα για την κατανόηση των προκλήσεων με τις οποίες βρίσκονται σήμερα αντιμέτωπες οι κοινωνίες στον Δυτικό κόσμο αλλά και παγκοσμίως – ένα αιχμηρό όσο και διαχρονικό κείμενο για την ανάγκη σφυρηλάτησης μιας οικουμενικής κατανόησης της ανθρώπινης αξιοπρέπειας.\nΤο 2014, ο Φουκουγιάμα έγραψε ότι οι αμερικανικοί θεσμοί βρίσκονται σε παρακμή, καθώς ισχυρές ομάδες συμφερόντων καταλαμβάνουν προοδευτικά το κράτος. Δύο χρόνια μετέπειτα οι προβλέψεις του επιβεβαιώθηκαν, όταν ανέβηκαν στην εξουσία πολιτικοί, που μέχρι τότε δεν είχαν θεσμικό ρόλο. Πολιτικοί των οποίων οι απόψεις υπέρ του οικονομικού εθνικισμού και οι αυταρχικές τάσεις απείλησαν να αποσταθεροποιήσουν το σύνολο της διεθνούς τάξης. Επιδιώκουν μια απευθείας «χαρισματική» σύνδεση με τον «λαό», τον οποίο αντιλαμβάνονται μέσα από έναν στενό ορισμό της ταυτότητας, αποκλείοντας ταυτόχρονα μεγάλα τμήματα του πληθυσμού.\nΗ απαίτηση για αναγνώριση της ατομικής ταυτότητας αφορά σε μεγάλο βαθμό όσα διαδραματίζονται σήμερα στη διεθνή πολιτική σκηνή. Η οικουμενική αναγνώριση της ταυτότητας, στην οποία βασίζεται η φιλελεύθερη δημοκρατία, έρχεται αντιμέτωπη με στενότερες μορφές αναγνώρισης βασισμένες στο έθνος, στη θρησκεία, στη σέχτα, στη φυλή, στην εθνότητα ή στο φύλο. Ως αποτέλεσμα, βιώνουμε έναν ραγδαία αυξανόμενο αντιμεταναστευτικό λαϊκισμό, τη ραγδαία άνοδο του ριζοσπαστικοποιημένου Ισλάμ, όπως και την άνοδο του λευκού εθνικισμού.\nΚαθώς βρισκόμαστε αντιμέτωποι με αυτές τις προκλήσεις, θα πρέπει να αρχίσουμε να αντιλαμβανόμαστε την ταυτότητα με έναν τρόπο ο οποίος δεν υπονομεύει, αλλά αντιθέτως υποστηρίζει τη δημοκρατία. Η ανάδυση της πολιτικής της ταυτότητας στις σύγχρονες φιλελεύθερες δημοκρατίες είναι μία από τις κύριες απειλές που αντιμετωπίζουν και, εάν δεν επανέλθουμε σε πιο οικουμενικές αντιλήψεις για την ανθρώπινη αξιοπρέπεια, θα είμαστε διαρκώς καταδικασμένοι σε συγκρούσεις.\nεισαγωγή: Γιώργος Α. Ευαγγελόπουλος


Αναγέννηση Ασφενδιού - Νίκη- πρόκριση για Πυλί! - - Ποδόσφαιρο - www.12sports.gr\nΕκτύπωση θέματος  1836 αναγνώσεις\nΜε γκολ του Χατζησουλεϊμάν στο 2’ και του νεοαποκτηθέντα Πλατέλλα στο 66’ ο Α.Ο Πυλίου επικράτησε με 0-2 της Αναγέννησης Ασφενδιού και προκρίθηκε στην επόμενη φάση του κυπέλλου Δωδεκανήσου για τον όμιλο νήσων. Πολύ καλή εμφάνιση για τους «πράσινους» του Ματθαίου Θωνιάτη που έδειξαν ότι βρίσκονται στον σωστό δρόμο για την Α’ κατηγορία. Οι φιλοξενούμενοι ξεκίνησαν καλύτερα και κατάφεραν μόλις στο 2ο λεπτό να πάρουν προβάδισμα στο σκορ όταν το διαγώνιο σουτ του Χατζησουλεϊμάν κατέληξε στην αριστερή γωνία του Χατζηβασίλη για το 0-1. Μετά το γκολ η Αναγέννηση ισορρόπησε, πήρε μέτρα στο γήπεδο και στο 19’ απείλησε όταν ο Ρήγας έκανε το δυνατό σουτ με τον Τσαραπατσάνη να απομακρύνει δύσκολα στην δεξιά του γωνία σε κόρνερ.\nΟ Α.Ο Πυλίου δεν μπόρεσε να επιβάλλει το παιχνίδι του όμως απείλησε στο 24’ με τον Μαργαρίτη και στο 31’ με τον Δρόσο όμως και στις δύο περιπτώσεις ο Χατζηβασίλης ήταν στην σωστή θέση. Οι «πράσινοι» πήραν μέτρα έψαξαν τις προϋποθέσεις να πατήσουν περιοχή με τον ΑΟΠ να έχει στην κόντρα μια σημαντική ευκαιρία για δεύτερο γκολ όταν από κάθετη πάσα του Δρόσου ο Μποϊλής πρόλαβε την έξοδο του Χατζηβασίλη όμως το πλασέ του πέρασε άουτ.\nΑΝΑΓΕΝΝΗΣΗ ΑΣΦΕΝΔΙΟΥ: Χατζηβασίλης, Κεφαλιανός Γ. (62’ Ιωαννίδης), Νομικός, Σωτίρι, Θεοδώρου Ν. (71’ Αναστασιάδης), Ρήγας (62’ Τράκας), Θωνιάτης, Σαμιώτης, Καπίρης (46’ Γεροβασίλης), Πης, Βογιατζής.\nΑ.Ο. ΠΥΛΙΟΥ: Τσαραπατσάνης, Συντιχάκης, Κεφαλιανός Μ., Χατζηβασίλης, Νικήτας, Χατζησουλεϊμάν, Μικκιού (82’ Μαύρος), Μαργαρίτης, Κεφαλιανός Γ. (62’ Στεφανίδης), Δρόσος (62’ Πλατέλλας), Μποϊλής (75’ Πανόπουλος)


Οδόφραγμα κριτικής, ανέργων και φτωχών: Ένα Σύντομο Σχόλιο για την Υπόθεση της Ηριάννας…\nΑναρτήθηκε από ΟΔΟΦΡΑΓΜΑ στις 12:45 π.μ.\nΕτικέτες Δικαιοσύνη, καταστολή, σxόλιο\nΑνώνυμος 23 Ιουλίου 2017 - 1:55 π.μ.\n... και ΜΗΝ Τρέφουμε Αυταπάτες και Ψευδαισθησία!\nΜόνο Στας Αγίας Γραφάς ο Σαύλος Έγινε Παύλος και Αυτό Χωρίς ... Μάρτυρα (εκτός Του Θεού!)!\nΕσείς ΌΛΟΙ Πολεμάται Ανεμόμυλους ως Δον Κιχιώτες Ψάχνοντας Το Ιδεατώ Σας Την Ντουλτσινέα! Κρυβώμαστε (;;) μέσα Στον ΦΟΒΟ ΚΑΙ ΣΤΟ ΨΕΜΑ ΠΟΥ ΜΑΣ ΕΝΦΥΣΙΝΑΝ κ. ΕΝΦΥΤΕΥΣΑΝ ΟΙ ΕΧΘΡΟΙ ΤΗΣ ΣΩΗΣ!\n... και να Αδελφέ μου μάθαμαι να συζητάμε ήσυχα απλά και ωραία...


Κρυπτονομίσματα: Συνεχίζεται η πίεση στο Bitcoin - sofokleous10.gr\nΤο τεχνολογικό sell off σε συνδυασμό με τις ανησυχίες για τον πληθωρισμό παρέσυραν και τα κρυπτονομίσματα, με το bitcoin να βουλιάζει χθες κάτω από τις 38.000 δολάρια, σε χαμηλό εξαμήνου.\nΤο Σάββατο υποχώρησε ακόμη περισσότερο, χάνοντας και το στήριγμα και των 35.000 δολαρίων. Έτσι έπεσε μέχρι και τα 34.042 δολάρια, καταγράφοντας πτώση της τάξης του 7,2%, προτού καλύψει τις περισσότερες από τις απώλειες. Τα υπόλοιπα κρυπτονομίσματα υποχώρησαν επίσης, με το Ethereum να υποχωρεί 12%. Τα Solana και ο Cardano σημείωσαν πτώση τουλάχιστον 17%, σύμφωνα με την Coinbase.\nΤο Bitcoin έχει χάσει περισσότερο από το 50% της αξίας του από το ρεκόρ του Νοεμβρίου, αναφέρει το -.\nΗ πτώση του Bitcoin σε σχέση με τις αρχές Νοεμβρίου που σημείωσε το ρεκόρ έχει «κάψει» περισσότερα από 600 δισ. δολάρια σε αγοραία αξία. Συνολικά στην αγορά κρυπτονομισμάτων έχουν «σβηστεί» πάνω από 1 τρισ. δολάρια.\nΑν και υπήρξαν πολύ μεγαλύτερες ποσοστιαίες μειώσεις τόσο για το Bitcoin όσο και για τη συνολική αγορά, αυτό σηματοδοτεί τη δεύτερη μεγαλύτερη πτώση σε δολάρια και για τα δύο, σύμφωνα με την Bespoke Investment Group.\nΤα ψηφιακά στοιχεία ενεργητικού αποδεικνύονται εξαιρετικά ευάλωτα τόσο στην φυγή των επενδυτών από το ρίσκο όσο και στις προσπάθειες των ρυθμιστικών χαρών ανά τον πλανήτη να προωθήσουν ένα πιο αυστηρό πλαίσιο εποπτείας τους.\nΜε τις προθέσεις της Fed να κλονίζουν τόσο τα κρυπτονομίσματα όσο και τις μετοχές, ένα κυρίαρχο θέμα έχει αναδειχθεί στον χώρο των ψηφιακών στοιχείων ενεργητικού: τα κρυπτονομίσματα παρουσιάζουν σχεδόν τις ίδιες μεταπτώσεις με τις μετοχές.


Δίχρωμη πιτζάμα ζέρσεϊ με διακοσμητικές στάμπες - Orchestra GR\nΔίχρωμη πιτζάμα ζέρσεϊ με διακοσμητικές στάμπες\nΔίχρωμη πιτζάμα ζέρσεϊ με διακοσμητικές στάμπες - Orchestra\nΚΩΔ. : HM91EG\nΜια μοδάτη πιτζάμα ζέρσεϊ που θα ταξιδέψει τα παιδιά σε στιγμές διακοπών με τις όμορφες χρωματιστές στάμπες μπροστά!\nΜονόχρωμη μπλούζα ζέρσεϊ. Στρογγυλή λαιμόκοψη σε ριμπ ύφανση. Διακοσμητικές στάμπες μπροστά. Μονόχρωμη πίσω.\nΚολάν ζέρσεϊ μελανζέ. Λάστιχο στη μέση. Σε slim γραμμή.


Δεκαετές Μνημόσυνο Επισκόπου Τράλλεων κυρού Ισιδώρου\nΓράφτηκε από τον/την Ι.Μ. Κερκύρας. 08/07 18:50\nΟ κ. Νεκτάριος απευθυνόμενος στους πιστούς τόνισε ότι η κλήση του αγίου Προκοπίου έγινε από τον ίδιο τον Κύριο ημών Ιησού Χριστό, ο Οποίος τον κάλεσε να μην διώκει τους χριστιανούς.\nΑνάλογη ήταν η κλήση του Χριστού προς τον απόστολο Παύλο και τον Μέγα Κωνσταντίνο. Από την άγνοια του Θεού στην αληθινή Θεογνωσία κλήθηκαν οι άγιοι και αυτή η αποκάλυψη του Χριστού συνεχίζεται στους αιώνες.\nΕμείς δυσκολευόμαστε να κατανοήσουμε ότι υπάρχουν αποκαλυπτικές στιγμές για τον καθέναν μας. Είναι η ελεημοσύνη του Θεού που μας ανοίγεται προσκαλώντας μας στην λατρεία Του.\nΕμείς όμως πιστεύουμε ότι οι δωρεές του Θεού είναι δικά μας κατορθώματα και δεν έχουμε διάκριση και λεπτότητα στα πνευματικά μας αισθητήρια. Άλλοτε ο Θεός μας γιατρεύει και σωματικά.\nΕμείς όμως εκθειάζουμε την ιατρική επιστήμη, με αποτέλεσμα να μην μπορούμε να διακρίνουμε το θέλημα του Θεού, καθότι συχνά η επιστήμη αποτυγχάνει.\nΆλλοτε ο Θεός αποκαλύπτεται μέσα από το πένθος μας, μέσα από δοκιμασίες να φεύγουν από τη ζωή οικείοι.\nΑντί να σταθούμε με σεβασμό στο θέλημα του Θεού, ακόμη κι αν αυτό εκφράζεται μέσα από το μυστήριο του θανάτου, εμείς πεισμώνουμε και γινόμαστε αντίθετοι του Θεού.\nΑλλά και μέσα από άλλες δοκιμασίες ο Θεός μας αποκαλύπτεται δίνοντάς μας την δυνατότητα να καταλάβουμε ότι τίποτα δεν μπορεί να γίνει χωρίς την δική Του ευσπλαχνία και αγάπη.\nΕμείς όμως παραμένουμε στην θεοποίηση του δικού μας θελήματος και αρνούμαστε να δούμε τον λίθο της πίστεως, την αρραγή πέτρα που είναι ο Χριστός.


ΔΕΛΤΙΟ ΤΥΠΟΥ ΔΗΠΑΚ: ΣΥΜΜΕΤΕΧΟΥΜΕ ΜΑΖΙΚΑ ΣΤΗΝ ΠΑΝΥΓΕΙΟΝΟΜΙΚΗ ΑΠΕΡΓΙΑ ΣΤΙΣ 21/10\nΣτις 30/9 πραγματοποιήθηκε συνάντηση του ΔΣ της ΕΙΝΑΠ με τον υπουργό Υγείας Θ. Πλεύρη. Συζητήθηκαν τα παρακάτω θέματα:\nΣΔΙΤ: Στη συνάντηση έγινε σαφής για άλλη μία φορά η πρόθεση της κυβέρνησης να προχωρήσει στην περαιτέρω ιδιωτικοποίηση του δημόσιου συστήματος υγείας. Συγκεκριμένα ο υπουργός είπε ότι «Προφανώς θα υπάρξουν και ΣΔΙΤ» και ότι θα έρθει και αντίστοιχη νομοθετική ρύθμιση στη Βουλή.\nΕπικουρικοί γιατροί: Ανακοινώθηκε παράταση των επικουρικών γιατρών μέχρι 31/3, η οποία θα ψηφιστεί άμεσα. Ξεκαθαρίστηκε από την πολιτική ηγεσία του υπουργείου ότι δεν υπάρχει καμία πρόθεση μονιμοποίησης των επικουρικών, επικαλούμενη την ευρωπαϊκή νομοθεσία. Υπάρχει το ενδεχόμενο μόνο αυξημένης μοριοδότησης των ήδη υπηρετούντων σε μελλοντικές προκηρύξεις, για τις οποίες ωστόσο δεν δόθηκε κάποια σαφής απάντηση ούτε ως προς το χρονοδιάγραμμα, ούτε ως προς τον αριθμό.\nΑναστολή αδειών: Άρση της αναστολής των αδειών θα γίνει μόνο για όσους συναδέλφους είναι προς συνταξιοδότηση. Για το υπόλοιπο προσωπικό των νοσοκομείων θα παραμείνει το ίδιο καθεστώς.\nΑναστολές εργασίας μη εμβολιασμένων: Ο υπουργός υγείας δήλωσε ότι δεν υπάρχει καμία συζήτηση για επιστροφή των συναδέλφων που είναι σε αναστολή.\nΝοσηλεία COVID περιστατικών στα πανεπιστημιακά νοσοκομεία: Δεν δόθηκε σαφής απάντηση για το σχεδιασμό του υπουργείου.\nΠνευμονολογικές κλινικές λεκανοπεδίου: Τέθηκε το ζήτημα της τραγικής υποστελέχωσης των πνευμονολογικών κλινικών της Αττικής, που καλούνται να σηκώσουν το βάρος της νοσηλείας Covid και non- Covid περιστατικών. Ιδιαίτερα τονίστηκε το πρόβλημα της πνευμονολογικής κλινικής του Θριασίου νοσοκομείου, στην οποία υπηρετούν πλέον μόνο 2 μόνιμοι διευθυντές για τουλάχιστον 50 ασθενείς! Υπήρξε δέσμευση σπό την πολιτική ηγεσία του υπουργείου ότι θα επικοινωνήσει άμεσα με την διοίκηση της 2ης ΥΠΕ για να δοθεί λύση στο ζήτημα, χωρίς ωστόσο να διευκρινιστεί αν αυτό θα γίνει με μετακινήσεις προσωπικού ή με προσλήψεις!\nΣυμβούλιο κρίσεων Λαϊκού νοσοκομείου: Ο υπουργός επέμεινε στην μη αναπομπή του πρακτικού, το οποίο αποκλείει από το ΕΣΥ γυναίκα συνάδελφο επειδή έχει μικρά παιδιά! Υπερασπίστηκε πλήρως το δελτίο τύπου που έχει εκδοθεί, ισχυριζόμενος ότι στην κρίση δεν βάρυνε η οικογενειακή κατάσταση της συναδέλφου, αλλά τα τυπικά προσόντα.\nΑπάντηση από το υπουργείο δε δόθηκε σε βασικά ζητήματα που τέθηκαν όπως το μισθολόγιο των γιατρών του ΕΣΥ, η ένταξη των υγειονομικών στα ΒΑΕ, η αποζημίωση και η φορολόγηση των πρόσθετων εφημεριών, η απομάκρυνση των εμβολιαστικών κέντρων από τα νοσοκομεία, το ζήτημα της εκπαίδευσης των ειδικευομένων.\nΑπό την συζήτηση επιβεβαιώθηκε για άλλη μία φορά η πρόθεση της κυβέρνησης να προχωρήσει ακάθεκτη στην δημιουργία του «νέου ΕΣΥ». Στην ολοένα και αυξανόμενη λειτουργία των νοσοκομείων με ιδιωτικοοικονομικά κριτήρια, στην προώθηση των ΣΔΙΤ, στην επέκταση της ελαστικής εργασίας.\nΑπαντάμε με συνέχιση του αγώνα! Απαιτούμε:\nΆμεση ένταξη των γιατρών στα ΒΑΕ.\nΆμεση και πλήρης αποζημίωση όλων των δεδουλευμένων εφημεριών. Να μην φορολογούνται οι υπεράριθμες εφημερίες.\nΑνάκτηση των μισθολογικών απωλειών των γιατρών του ΕΣΥ.\nΆρση του απαράδεκτου μέτρου της αναστολής εργασίας των μη εμβολιασμένων συναδέλφων.\nΆρση του μέτρου της αναστολής αδειών.\nΕνιαίο, καθολικό, αποκλειστικά δημόσιο και δωρεάν σύστημα Υγείας-Πρόνοιας με αποκλειστική χρηματοδότηση από τον κρατικό προϋπολογισμό. Κατάργηση κάθε επιχειρηματικής δραστηριότητας στην Υγεία, την Πρόνοια, το Φάρμακο.\nΣΥΜΜΕΤΕΧΟΥΜΕ ΜΑΖΙΚΑ ΣΤΗΝ ΠΑΝΥΓΕΙΟΝΟΜΙΚΗ ΑΠΕΡΓΙΑ ΣΤΙΣ 21/10


meet Arteat: Κάτι αλλάζει...στον κάμπο\n«Το χωριό μας είναι το σύμβολο της αγροτιάς και των βαμβακάδων. Όταν οι γείτονες είδαν τα αμπέλια, έλεγαν, “τρελάθηκαν αυτοί», λέει ο 38χρονος Χρήστος Φτάρας. Όλοι οι νέοι άνθρωποι ακολουθούν πιστά την οικογενειακή καλλιεργητική παράδοση και τις αποφάσεις των εμπειρότερων μελών της οικογένειας. «Ευτυχώς στην περίπτωσή μας, υπάρχει χώρος για νέες ιδέες», λέει χαμογελώντας. Ο ίδιος σπούδασε αρχιτεκτονική στη Βενετία χωρίς ποτέ να λείψει από τις εποχικές καλλιεργητικές φροντίδες, κι εκεί, όπως λέει, κόλλησε το μικρόβιο των αμπελιών. «Το βαμβάκι είναι άσπρο για όλους, ενώ με το κρασί έχεις ένα προϊόν δικό σου στην αγορά».\nΗ οικογένεια αποφάσισε πριν από τέσσερα χρόνια να φυτέψει 35 στρέμματα αμπελιού, για τα οποία έλαβε πιστοποίηση βιολογικής καλλιέργειας. Το κόστος της επένδυσης υπολογίζεται στις 100.000 ευρώ και έχει αρχίσει, έπειτα από δύο χρόνια παραγωγής, να αποδίδει οφέλη από την πώληση χύμα κρασιού και τσίπουρου. «Υπολογίζουμε ότι την πέμπτη χρονιά παραγωγής, όταν η καλλιέργεια θα αποδώσει το 100% σε ποσότητα και ποιότητα, η οικονομική απόδοση των 35 στρεμμάτων κρασοστάφυλου θα ισοδυναμεί με την απόδοση 350 στρεμμάτων βαμβακιού μας λέει ο κ. Φτάρας.\nΤο μεγαλύτερο πρόβλημα για τον ίδιο είναι ότι το κράτος λειτουργεί αποπροσανατολιστικά για τους παραδοσιακούς αγρότες που ενδιαφέρονται για νέες καλλιέργειες. «Όταν το 2006 οι βαμβακάδες θελήσαμε να δοκιμάσουμε κάτι καινούριο, το κράτος μάς προώθησε την ελαιοκράμβη. Μας την έδωσαν λάθος εποχή για σπορά και, φυσικά, αποτύχαμε. Πως γίνεται λοιπόν να μην αποθαρρυνθείς;»\nΣτα σχέδιά του περιλαμβάνονται επιπλέον 50 στρέμματα αμπελοκαλλιεργειών και η έγκριση ενός ευρωπαϊκού προγράμματος επιδότησης για τη δημιουργία μονάδας μεταποίησης και εμφιάλωσης. «Ένα ποιοτικό, βιολογικό κρασί με ετικέτα από το Κιλελέρ πιστεύω ότι κάποιος θα το αγοράσει και μόνο από περιέργεια», υποστηρίζει.\nPosted by ARTEAT at 9:38 μ.μ.


Σοκ για κορυφαίο Έλληνα! Βρέθηκε νεκρή η μικρή του κόρη... - News - Youweekly\nNews 26.04.2019 09:05\nΣοκ για κορυφαίο Έλληνα και Μαύρο Πάσχα, αφού βρέθηκε νεκρή η μικρή του κόρη....\nΟ σκηνοθέτης και διευθυντής του Φεστιβάλ Ελληνικού Ντοκιμαντέρ Χαλκίδας, Σταύρος Ιωάννου, βυθίστηκε στο πένθος αφού έχασε την κόρη του! Διαβάστε παρακάτω....\nΤην τραγική είδηση ανακοίνωσε η βουλευτής του ΣΥΡΙΖΑ, Ζωή Λιβανίου:\n«Συγκλονισμένη σας ανακοινώνω ότι την Μ. Δευτέρα το βράδυ κάτω από άγνωστες συνθήκες έχασε τη ζωή της η μικρή κόρη του καλλιτεχνικου διευθυντή του φεστιβάλ ντοκιμαντέρ Χαλκίδας Σταύρου Ιωάννου, Λυδία. Δεν είμαι σε θέση να πάρω τηλέφωνα, θέλω να σας ενημερώσω ότι αύριο 12 το μεσημέρι στο νεκροταφείο Παπάγου ο Σταύρος αποχαιρετάει την κόρη του». Δείτε την σχετική ανάρτηση:\nΠέθανε σε ηλικία 83 ετών ο ηθοποιός, Ken Kercheval, πρωταγωνιστής στην αμερικανική τηλεοπτική σειρά «Ντάλας».\nO θάνατός του έγινε γνωστός...\nσήμερα και για την ώρα δεν έχουν δοθεί στη δημοσιότητα περισσότερες πληροφορίες.\nΟ Κen Κercheval έγινε γνωστός για το ρόλο του Cliff Barnes στη σαπουνόπερα «Ντάλας», μίας από τις πιο επιτυχημένες τηλεοπτικές σειρές όλων των εποχών.\nΜάλιστα, ο Kercheval ήταν ένας εκ των δύο ηθοποιών που συμμετείχαν και στις 14 σεζόν της σειράς.\nΟ θάνατός του έγινε γνωστός μέσω εκπροσώπου ενός γραφείου κηδειών στην πόλη Κλίντον της Ιντιάνα, όπου ζούσε τα τελευταία χρόνια.\nΘλίψη: Έφυγε από τη ζωή κορυφαία τραγουδίστρια!\nΗ Τσάριτι «Σάνσαϊν» Τίλεμαν-Ντικ, διάσημη Αμερικανίδα υψίφωνος (σοπράνο) όπερας,\nπου είχε κάνει δύο διπλές μεταμοσχεύσεις πνευμόνων, πέθανε σε ηλικία 35 ετών.


Για να μη μας πρήζουνε τα ούμπαλα καθε μέρα με τους κακούς φασίστες και ναζιστές , και βγαίνουν όψιμοι πολεμιστές οι πάσης φύσεως αριστεροί δώσε στους αναγνώστες σου τα πιο κατω λίνκ , που φαίνεται το ΚΚΕ ότι θεωρεί τον πόλεμο με τους\nΙταλούς μόλις κυρήχτηκε "κατακτητικό" επειδή αντιστάθηκε η Ελλάδα στον άξονα Γερμανία-Ιταλία. Και καλούσε τους Έλληνες να μην πάρουν τα όπλα στον "κατακτητικό" πόλεμο του Μεταξά .Βέβαια τότε ίσχυε η συνθήκη Ρίμπεντροφ-Μολότωφ (Γερμανοί-Ρώσσοι) και δεν έπρεπε να θιχτεί ο σύμμαχος του Στάλιν. Μετά όταν η Γερμανία επιτέθηκε στη Ρωσσία το ΚΚΕ κάνοντας μία μεγαλοπρεπή κολοτούμπα ανακάλυψε τους κακούς φασίστες και ναζιστές.\nΟι Ελληνες πολέμησαν το Χίτλερ το ναζισμό και τον Μουσολίνι και έκαναν αντίσταση όχι σαν αριστεροί αλλά σαν ΕΛΛΗΝΕΣ. Καί είναι ατιμία και προσβολή για τους νεκρούς μας η σκύλευση του πατριωτισμού τους.\n¨Ελεος με την διαστρέβλωση της Ιστορίας για κομματικά ωφέλη.\nΔείτε και αυτό. Μιά ζωή κόντρα στην Ελλάδα και τυφλή υποταγή στην τότε Ρωσσία και την κομμουνιστική διεθνή.\nΔείτε πώς χάρηκαν για τη Μικρασιατική καταστροφή. Αυτά τα ξέρετε ?\nΑναρτήθηκε από tanagranews στις 10/28/2012 08:34:00 μ.μ.


Η Σία Κοσιώνη τόλμησε να φορέσει ένα «φτηνό» σύνολο και το απογείωσε! - CELEBRITY STYLE - YOU WEEKLY\nΔείτε την εμφάνιση της Σίας Κοσιώνη!\nCELEBRITY STYLE 21.09.2018 11:05\nΗ Σία Κοσιώνη απαστράπτουσα για ακόμα μια φορά!\nΗ πασίγνωστη Ελληνίδα δημοσιογράφος έκανε μια εντυπωσιακή εμφάνιση στην παρουσίαση του προγράμματος του ΣΚΑΙ για την νέα σεζόν! Διαβάστε παρακάτω...\nΣτην εκδήλωση που έγινε στο ίδρυμα του Σταύρου Νιάρχου, η σύζυγος του κ. Μπακογιάννη τράβηξε όλα τα βλέμματα με ένα όλολευκο maxi κρουαζέ φόρεμα όπου οι μεταλλικές λεπτομέρειες στην αγκράφα τονίζει την μέση της.\nΔείτε ακόμα: Σταματίνα Τσιμτσιλή: Η εμφάνιση στην παρουσίαση προγράμματος του Αlpha που έκλεψε τις εντυπώσεις!\nΤο λευκό φόρεμα από τον οίκο μόδας Massimo Dutti δίνει μια ύπεροχη όψη στην Κοσιώνη και της εφαρμόζει τέλεια. Το λευκό στα ρούχα θεωρείται ένα επικίνδυνο χρώμα καθώς προσθέτει κιλα, όμως στην συγκεκριμένη φαίνεται να κάνει ακριβώς το αντίθετο καθώς την ψηλώνει και την αδυνατίζει κάνοντας τέλειο το σώμα της!\nΔείτε ακόμα: Η εμφάνιση της Σταματίνας Τσιμτσιλή στο Happy Day! Όλες οι λεπτομέρειες για το λουκ της…\nΤο εντυπωσιακό αυτό φόρεμα συνδυάστηκε αρμονικά με nude ψηλοτάκουνες γόβες που ταιριάζουν τέλεια με την τσάντα που κρατά η Κοσιώνη! Τα αξεσουάρ της ήταν απλά και λιτά καθώς φόρεσε ένα σημί κολιέ. Το μακιγιάζ της ήταν το κατάλληλο για αυτό το look και η ξανθιά της κόμη ήταν υπέρλαμπρη με ελαφρυές μπούκλες.\nΔείτε την εμφάνιση της Σίας Κοσιώνη:


«Τοξοβόλος»: Αυτές είναι οι ταυτότητες με τις οποίες κυκλοφορούσαν οι τρεις συλληφθέντες - Pieria News\nΑρχική Ελλάδα «Τοξοβόλος»: Αυτές είναι οι ταυτότητες με τις οποίες κυκλοφορούσαν οι τρεις συλληφθέντες\n«Τοξοβόλος»: Αυτές είναι οι ταυτότητες με τις οποίες κυκλοφορούσαν οι τρεις συλληφθέντες\n31/01/2020, 6:51 μμ\nΣτη δημοσιότητα δόθηκαν, κατόπιν διάταξης της Εισαγγελίας Αθηνών οι ταυτότητες τις οποίες χρησιμοποιούσαν ο λεγόμενος «Τοξοβόλος του Συντάγματος» και οι δύο γυναίκες που συνελήφθησαν μαζί του σε επιχείρηση της Αντιτρομοκρατικής στην Αγία Παρασκευή.\nΑ) Τα στοιχεία ταυτότητας των συλληφθέντων:\nΒ) Φωτογραφία καταφανώς πλαστού Δελτίου Αστυνομικής Ταυτότητας με αριθμό ΑΒ 931807, που φέρεται να εκδόθηκε την 22/07/2011 από το Τμήμα Ασφαλείας Πειραιά, υπό στοιχεία ΣΑΧΤΟΥΡΗΣ ΝΙΚΟΛΑΟΣ του ΙΩΑΝΝΗ και της ΜΑΡΙΑΣ γεν. 23/10/1987 στον Πειραιά Αττικής, δημότης Πειραιά.\nΓ) Φωτογραφία καταφανώς πλαστού Δελτίου Αστυνομικής Ταυτότητας με αριθμό ΑΕ 112238, που φέρεται να εκδόθηκε την 18/02/2015 από το Τμήμα Ασφαλείας Ηλιουπόλεως, υπό στοιχεία ΛΑΜΠΙΡΗ ΖΩΗ του ΠΕΤΡΟΥ και της ΑΘΑΝΑΣΙΑΣ, γεν. 17/07/1989 στο Χολαργό Αττικής, δημότης Ηλιουπόλεως Αττικής.\nΔ) Φωτογραφία καταφανώς πλαστού Δελτίου Αστυνομικής Ταυτότητας με αριθμό ΑΗ 763219, που φέρεται να εκδόθηκε την 26/02/2017 από το Τμήμα Ασφαλείας Αμαρουσίου, υπό στοιχεία ΠΕΤΡΟΥ ΜΑΡΙΝΑ του ΓΡΗΓΟΡΙΟΥ και της ΧΡΙΣΤΙΝΑΣ, γεν. 03-09-1996 στο Αμαρούσιο Αττικής, δημότης Αμαρουσίου Αττικής.


Hotel Traube, Baden-Baden | Hotels.com\nHotel Traube, Baden-Baden, Karlsruhe Government District, Baden-Württemberg, GermanyΠροορισμός\nΞενοδοχείο 3,5 αστέρων με σπα και εσωτερική πισίνα - Baden-Baden\nMauerbergstrasse 107, Baden-Baden, 76534, Γερμανία\nΙαματικά Λουτρά Καρακάλα - 10,2 χλμ.\nΚαζίνο Μπάντε-Μπάντεν - 10,7 χλμ.\nΜουσείο Τέχνης Museum Frieder Burda - 8,8 χλμ.\nΘέατρο Theater Baden-Baden - 9 χλμ.\nFestspielhaus Μπάντεν-Μπάντεν (όπερα) - 9,7 χλμ.\nΜουσείο Faberge - 10,1 χλμ.\nΑντλιοστάσιο Trinkhalle - 10,1 χλμ.\nΣταθμός Baden-Baden Bühl - 12 λεπτά με αμάξι\nΣταθμός Baden-Baden - 17 λεπτά με αμάξι\nΕορταστικό Δείπνο Παραμονής Χριστουγέννων (24 Δεκεμβρίου): 40 EUR (έως 14 ετών)\nΝαι, υπάρχει ένα εστιατόριο στο κατάλυμα. Μερικά κοντινά εστιατόρια είναι τα εξής: LE'S Asia Imbiss (5,7 χλμ.), Apollon - Griechische Spezialitäten (6,1 χλμ.) και Bens Burger Bar (6,1 χλμ).\nΌχι, Αυτό το ξενοδοχείο δεν έχει καζίνο, αλλά τα ακόλουθα είναι σε κοντινή απόσταση: Σπα και Καζίνο Kurhaus Baden-Baden (17 λεπτά με το αυτοκίνητο) και Καζίνο Μπάντε-Μπάντεν (17 λεπτά με το αυτοκίνητο).\nPaulo, Ρομαντικό ταξίδι 1 διανυκτέρευσης, Απρ 14, 2019\nALAMI, Ταξίδι 4 διανυκτερεύσεων, Δεκ 4, 2018\nPraile, Ρομαντικό ταξίδι 1 διανυκτέρευσης, Δεκ 1, 2018\nCéline, Ταξίδι 1 διανυκτέρευσης, Νοε 22, 2018\nGöran, Ρομαντικό ταξίδι 1 διανυκτέρευσης, Ιαν 6, 2019


Φαινόμενα παρακμής -\nΑρχική » Φαινόμενα παρακμής\nτου Δαμ. Βασιλειάδη, από το Άρδην τ. 50, Σεπτέμβριος-Οκτώβριος 2004\nείναι ευμετάβλητο ζώο,\nιδίως όταν βρίσκει λογικοφανείς δικαιολογίες για τις μεταβολές του”\nΣτην Ελλάδα του σήμερα, όπου η διαπλοκή έχει διαβρώσει θεσμούς και ανθρώπους, όπου το πολιτικό ήθος και η ανθρώπινη αξιοπρέπεια έχουν γίνει αγαθά υπό εξαφάνιση, αναδεικνύεται το χρήμα σαν η μεγαλύτερη κοινωνική αξία με όλα τα παρεπόμενα ενός τέτοιου φαινομένου: Η συναλλαγή, η εξαγορά συνειδήσεων, ο ευτελισμός οραμάτων, ιδεών και αρχών, η διαφθορά και η σήψη είναι μερικά από τα φαινόμενα που καλλιέργησε σε υπερθετικό βαθμό η λεγόμενη “μεγάλη δημοκρατική παράταξη”, που λέγεται ΠΑΣΟΚ. Ένα πρωτοφανές σε διάσταση φαινόμενο, που το θεωρούσαμε πριν “αγαθό της επάρατης δεξιάς” και τώρα αποτελεί “κοινό αγαθό” και της “μεγάλης δημοκρατικής παράταξης”.\nΕίναι πραγματικά απίστευτο και όμως αληθινό. Τέτοια αλλοτρίωση και εκφυλισμός της ελληνικής κοινωνίας δεν υπήρξε ποτέ, γιατί στο παρελθόν η Αριστερά ή η μεγάλη δημοκρατική και προοδευτική παράταξη, όντας στο περιθώριο του συστήματος, διατηρούσε τα οράματα και τις αξίες της. ενσωματωμένη όμως στο σύστημα, έχασε, στην πλειοψηφία της, τον εαυτό της και την αξιοπρέπειά της, έγινε με μια λέξη χειρότερη και από τη λεγόμενη δεξιά.\nΜέσα σ’ αυτό το νοσηρό πολιτικό και κοινωνικό κλίμα, όπου τα κριτήρια για τις ανθρώπινες και πανανθρώπινες αξίες έχασαν το νόημά τους, διαστρεβλώθηκαν, εκφυλίστηκαν ή εξαφανίστηκαν, αναπτύχθηκαν συμπεριφορές πολιτικών προσώπων (για ν’ αναφερθούμε σ’ αυτούς) που χαρακτηρίζονται από συμβιβασμό και συναλλαγή.\nΒλέπεις σήμερα πολιτικά “υποκείμενα” να αλλάζουν με τέτοια ευκολία και τέτοια υποκριτική δικαιολογία στρατόπεδα και παρατάξεις που έναν, υγειώς σκεπτόμενο άνθρωπο, τον αφήνουν άναυδο, αν δεν του προξενούν ιερή αγανάκτηση και αποτροπιασμό. Τελικά φτάνεις στο σημείο να αναρωτηθείς: Μα έμεινε επιτέλους σ’ αυτόν τον τόπο τίποτε όρθιο ή όλα αλώθηκαν από το χρήμα και τη δίψα για εξουσία;\nΕίμαστε υποχρεωμένοι να αναλύσουμε σε βάθος αυτό το εκφυλιστικό φαινόμενο που παρουσιάζεται –κι εδώ είναι η πραγματική “ύβρις”– σαν φαινόμενο προοδευτικό, αριστερό, δημοκρατικό και με το επίχρισμα του χρέους και του καθήκοντος απέναντι στη “μεγάλη δημοκρατική παράταξη”. Αυτή η απύθμενη διαστροφή και κυνική προκλητικότητα στη νοημοσύνη μας, γιατί αλλιώς πώς να τη χαρακτηρίσουμε, παρουσιάζεται υποκριτικά με το φωτοστέφανο του “προοδευτικού”.\nΠοια είναι όμως η αληθινή πραγματικότητα, πώς εξηγείται μια τέτοια συμπεριφορά και πώς πρέπει να χαρακτηρίσουμε τέτοια φαινόμενα; Είναι ένα ερώτημα που χρειάζεται την απάντησή του.\nΑυτού του είδους τους ανθρώπους τους ονομάζουμε “συμβιβασμένους ή προσεταιρισμένους”.\nΠρόκειται για ανθρώπους οι οποίοι απέβαλαν κάθε ηθικό φραγμό και άλλαξαν τη συμπεριφορά τους ή εξαγοράστηκαν με χρήμα και θέση από το σύστημα, το καπιταλιστικό σύστημα, και ονομάζονται προσεταιρισμένοι.\nΕίναι ενδιαφέρον να αναλύσουμε το φαινόμενο αυτό, για να γίνει, στο μέτρο του δυνατού, παράδειγμα προς αποφυγή.\nΘα επικαλεστούμε προς τον σκοπό αυτόν, την αυθεντική άποψη του Ανδρέα Παπανδρέου, που ήταν άριστος γνώστης της διαδικασίας προσεταιρισμού, την οποία και ο ίδιος σε ορισμένες περιπτώσεις εφάρμοσε.\nΝα τι λέει ο Ανδρέας Παπανδρέου σ’ ένα άρθρο του στην εφημερίδα του ΠΑΣΟΚ, Εξόρμηση, προσδιορίζοντας το φαινόμενο. Παραθέτω μερικά αποσπάσματα που έχουν τεράστια σημασία και για τη σημερινή επικαιρότητα. (Εφημερίδα Εξόρμηση, 18.3.1977):\n“Η διάβρωση είναι βέβαια το κλειδί. Αποβλέπει στην επισήμανση προσώπων που παίζουν ή –με την κατάλληλη προώθηση θα παίξουν– σημαντικό ρόλο σε θέσεις-κλειδιά της πολιτικής ζωής του τόπου και ακόλουθα ο προσεταιρισμός τους και η κατάλληλη εκπαίδευσή τους με στόχο την ένταξή τους (συνειδητά ή όχι) στους μηχανισμούς ελέγχου. Η Ελλάδα έχει πολύ πικρή πείρα, γιατί είναι ίσως η πρώτη χώρα της μεταπολεμικής περιόδου που διαβρώθηκε συστηματικά από τις υπηρεσίες των ΗΠΑ στα πλαίσια του Δόγματος Τρούμαν… Η διάβρωση της πολιτικής ζωής του τόπου μας είναι πραγματικά μνημειώδης. Ακόμη και σήμερα λέγεται απ’ τον απλό Έλληνα πολίτη πως ‘κανείς δεν γίνεται πρωθυπουργός στην χώρα μας χωρίς τη σύμφωνη γνώμη του πρέσβυ των ΗΠΑ’… Βέβαια θα ήταν λάθος να νομισθεί ότι οι ‘προσεταιρισμένοι’ Έλληνες είναι πράκτορες. Αυτή είναι άλλη υπόθεση που δεν απαιτεί βαθύτερη ανάλυση παρά την αναμφίβολη πρακτική της σημασία. Οι ‘προσεταιρισμένοι’ Έλληνες έχουν ‘πεισθεί’ ότι το εθνικό μας συμφέρον ταυτίζεται με την πολιτική του μητροπολιτικού κέντρου –δηλαδή των ΗΠΑ ή του υποκατάστατού τους, της Δυτ. Γερμανίας και γενικότερα της Δυτικής Ευρώπης. Οποιαδήποτε άλλη τοποθέτηση της Ελλάδας ή δεν είναι νοητή γι’ αυτούς σαν ρεαλιστική εναλλακτική λύση ή αποτελεί εθνικά ύποπτη τοποθέτηση. Η δημιουργία ενός τέτοιου κλίματος, μιας τέτοιας κυρίαρχης ιδεολογίας, είναι απαραίτητος όρος για τη διάβρωση τόσο των πολιτικών φορέων της περιθωριακής χώρας όσο και των κρατικών λειτουργών της. Στην Ελλάδα ο εμφύλιος πόλεμος, και ο απόηχος αυτού, πρόσφερε το απαραίτητο υπόβαθρο για τη διαμόρφωση της ‘ραγιάδικης’ νοοτροπίας που χαρακτηρίζει την ηγέτιδα τάξη της χώρας μας και προλείανε το έδαφος για την αποτελεσματική διάβρωση πολιτικών φορέων και κρατικών λειτουργών… Με τη ‘λήθη’ του παρελθόντος –όταν έρθει αυτή η ώρα– και με την ένταξη της Ελλάδας στην ΕΟΚ –εφόσον πραγματοποιηθεί– η ‘εθνικοφροσύνη’ θα αντικατασταθεί σιγά-σιγά από την ‘τεχνοκρατία’. Στο πλαίσιο εισαγμένων προτύπων από το εξωτερικό και με τη διαμόρφωση ‘αντικειμενικών’ κριτηρίων τόσο για την επιλογή όσο και για την εκπαίδευση των κρατικών λειτουργών, θα προωθηθεί η στελέχωση του κράτους από ‘Ευρωπαϊστές’ Έλληνες που, με τη νοοτροπία τους και τη μέθοδο δουλειάς που διδαχτήκανε, θα κρίνουν κάθε θέμα με βάση το συμφέρον του ευρύτερου χώρου στον οποίο ‘ανήκει’ η Ελλάδα, το συμφέρον δηλαδή της Δύσης κι όχι με κριτήρια ‘τοπικιστικά’, δηλαδή ελληνικά.”\nΑυτά τα προφητικά έφη ο Ανδρέας Παπανδρέου. Έτσι όπως τα περιέγραψε, έτσι και εφαρμόστηκαν στην πράξη. Οι εκσυγχρονιστές του ΠΑΣΟΚ εντάσσονται απόλυτα σ’ αυτό το πλαίσιο ανάλυσης που προσδιόρισε με τόση οξυδέρκεια ο Ανδρέας Παπανδρέου. Ίσως θα πρέπει σήμερα να προσθέσουμε κοντά στον όρο “Ευρωπαϊστές” και τον όρο“Υπερατλαντιστές,” που έγινε επίκαιρος λόγω Γεωργίου Παπανδρέου, που προωθείται από υπερατλαντικούς και εξωθεσμικούς παράγοντες στην ηγεσία του ΠΑΣΟΚ.\nΑυτή είναι η κατηγορία των “προσεταιρισμένων εκσυγχρονιστών”.\nΟ μεγάλος Έλληνας μουσικοσυνθέτης, ο “συντηρητικός” Μάνος Χατζηδάκις είπε κάποτε την επαναστατική φράση: “Επαναστάτης είναι όποιος δεν συμβιβάζεται”. Και φυσικά δεν υπάρχουν σήμερα επαναστάτες με την κλασική έννοια. Όμως υπάρχουν άνθρωποι που αντιστέκονται και δεν υποκύπτουν σε συμβιβασμούς, έστω κι αν αποτελούν μειοψηφία. Και ουαί και αλίμονο σε μια κοινωνία που δεν έχει ηθικές αντιστάσεις, δεν κρατά αξίες, δεν διατηρεί ιδανικά και δεν πιστεύει σε οράματα.\nΘεώρησα απαραίτητο να προστρέξω στην ετυμηγορία ανθρώπων, τους οποίους δύσκολα αμφισβητεί κανείς. Δεν μπορεί κανείς εύκολα να αγνοήσει τα επιχειρήματα ενός Ανδρέα Παπανδρέου.\nΘα κλείσω ωστόσο αυτήν την παράθεση με την ποίηση. Ο λόγος είναι ότι οι ποιητές ανήκουν στην κατηγορία εκείνη, που έχουν τη δυνατότητα με τη “θεϊκή” τους έμπνευση να εκφράσουν με τον καθαρό λόγο, και στο μέτρο του δυνατού, την “απόλυτη” αλήθεια.\nΑναφέρομαι σ’ έναν μέγα Έλληνα ποιητή που τέλεια χαρακτηρίζει την πράξη τέτοιων ανθρώπων και πολιτικών.\nΠαραθέτω έναποίημα του μεγάλου Έλληνα ποιητή Κωνσταντίνου Καβάφη που αφορά στους συμβιβασμένους ή προσεταιρισμένους.\nΚατήντησα σχεδόν ανέστιος\nΑυτή η μοιραία πόλις, η Αντιόχεια\nόλα τα χρήματά μου τάφαγε:\nαυτή η μοιραία\nμε τον δαπανηρό της βίο.\nΑλλά είμαι νέος και με υγείαν αρίστην.\nΚάτοχος της ελληνικής θαυμάσιος\n(ξέρω και παραξέρω Αριστοτέλη, Πλάτωνα,\nτι ρήτορας, τι ποιητάς, τι ό,τι κι αν πεις).\nΑπό στρατιωτικά έχω μιαν ιδέα,\nκ’ έχω φιλίες\nμε αρχηγούς των μισθοφόρων.\nΕίμαι μπασμένος κάμποσο\nκαι στα διοικητικά.\nέμεινα έξη μήνες, πέρσι.\n(κ’ είναι τούτο χρήσιμον) τα εκεί:\nτου Κακεργέτη βλέψεις,\nκαι παληανθρωπιές, και τα λοιπά.\nπως είμαι στα γεμάτα\nενδεδειγμένος για να υπηρετήσω\nαυτήν την χώρα,\nτην προσφιλή πατρίδα μου Συρία.\nΣ’ ό,τι δουλειά με βάλουν\nνα είμαι στην χώρα οφέλιμος.\nΑυτή είν’ η πρόθεσίς μου.\nΑν πάλι μ’ εμποδίσουνε\nμε τα συστήματά τους_\nτους ξέρουμε τους προκομένους:\nνα τα λέμε τώρα;\nαν μ’ εμποδίσουνε, τι φταίω εγώ.\nπρος τον Ζαβίνα πρώτα,\nκι αν ο μωρός αυτός\nδεν μ’ εκτιμήσει,\nθα πάγω στον αντίπαλό του, τον Γρυπό.\nΚι αν ο ηλίθιος κι αυτός\nδεν με προσλάβει,\nπηγαίνω παρευθύς στον Υρκανό.\nΘα με θελήσει πάντως\nένας απ’ τους τρεις.\nΚ’ είν’ η συνείδησίς μου ήσυχη\nγια το αψήφιστο της εκλογής.\nΒλάπτουν κ’ οι τρεις τους\nτη Συρία το ίδιο.\nΑλλά, κατεστραμένος άνθρωπος, τι φταίω εγώ.\nΖητώ ο ταλαίπωρος να μπαλωθώ.\nΑς φρόντιζαν οι κραταιοί θεοί\nέναν τέταρτο καλό.\nΜετά χαράς θα πήγαινα μ’ αυτόν.


Ηγουμενίδης σε Ντόρα: «Αυτό που γκρεμίζεται είναι οι μύθοι της Νέας Δημοκρατίας» - iNotos.gr\nΗγουμενίδης σε Ντόρα: «Αυτό που γκρεμίζεται είναι οι μύθοι της Νέας Δημοκρατίας»\nΣχετικά με τις σημερινές δηλώσεις της βουλευτή της ΝΔ Ντόρας Μπακογιάννη σε ραδιοφωνικό σταθμό, ο βουλευτής Ηρακλείου του ΣΥΡΙΖΑ Νίκος Ηγουμενίδης δήλωσε:\n«Η βουλευτής της ΝΔ κα Μπακογιάννη σε σημερινή της συνέντευξη, αναφορικά με την κρίση του κορωνοϊού στη χωρά μας, ισχυρίζεται ότι «γκρεμίστηκαν» 3 μύθοι: «δεν υπάρχει κράτος», «το ΕΣΥ είναι διεφθαρμένο» και «οι Έλληνες είναι απείθαρχος λαός», όπως δήλωσε χαρακτηριστικά.\nΑυτό όμως που γκρεμίστηκε είναι κάτι άλλο: Γκρεμίστηκε το αφήγημα και οι μύθοι της ΝΔ. Πού είναι η κυβέρνηση στην ουσιαστική ενίσχυση του ΕΣΥ; Πού είναι η ΝΔ στην κάλυψη των πραγματικών αναγκών του προσωπικού των νοσοκομείων σε υλικά; Πού είναι το σχέδιο ενίσχυσης της Πρωτοβάθμιας Φροντίδας Υγείας; Ποιοί ήταν εκείνοι που απαξίωναν επί δεκαετίες το δημόσιο σύστημα υγείας σε όφελος των ιδιωτών; Αλήθεια, μιλούσαν για διεφθαρμένο ΕΣΥ τα 2,5 εκ. των ανασφάλιστων συμπολιτών μας ή η ΝΔ; Η υπόθεση Novartis, η Siemens και η προκλητική φυγάδευση του Χριστοφοράκου -επί ημερών της κας Μπακογιάννη- δεν είναι στοιχεία διαφθοράς; Ποιοι ευθύνονται για όλα αυτά; Μήπως απαιτεί η κ. Μπακογιάννη και η ΝΔ, λόγω πανδημίας, να μοιράσουμε συγχωροχάρτια;\nΠίσω από τους μύθους, η κα Μπακογιάννη και η παράταξη της θέλουν να ξεχάσουμε. Θέλουν να ξεχάσουμε τη διαχρονική και σημερινή στάση της ΝΔ στα θέματα της υγείας. Και βέβαια αυτό που θέλει κατά βάθος είναι προσωρινή, αποσπασματική και μόνο όσο κρατά η πανδημία στελέχωση του ΕΣΥ με όχημα την «ατομική ευθύνη των πολιτών».\nΟι Έλληνες πράγματι μπορούμε και βγάζουμε τον καλύτερο εαυτό μας. Όπως και να διακρίνουμε τις αλήθειες πίσω από τους «μύθους».\nΕίμαστε στην πρώτη γραμμή της μάχης ώστε να μην μείνει κανείς μόνος και να βγούμε και από αυτήν την κρίση με την κοινωνία όρθια. Πορευόμαστε με εμπιστοσύνη στις δυνάμεις του λαού μας. Και είμαστε σίγουροι ότι και αυτή τη φορά θα νικήσουμε!\nΓήπεδο 5Χ5 αποκτούν οι Πατέλες\nΤουρίστας κατέρρευσε στο φαράγγι του Αγίου Γεωργίου Σητείας\nΜε χρήση drones η καταπολέμηση των κουνουπιών από...


Μια ιστορία ελληνικής τρέλας (και η Σουηδική, απλή λύση) | PoliticalDoubts.\nΗ ελληνική γραφειοκρατία είναι κάτι που συνήθως κυνηγά τους Έλληνες ακόμα και έξω από την πατρίδα τους. Μερικές φορές μάλιστα, η λύση είναι τόσο εξοργιστικά απλή που σε κάνει να απορείς με την ανικανότητα κράτους και κυβερνήσεων. Ένα παράδειγμα που ταλαιπωρεί τους νέους Έλληνες που σπουδάζουν στο εξωτερικό είναι η έκδοση της Ευρωπαϊκής Κάρτας Ασφάλισης Ασθένειας (ΕΚΑΑ).\nΟι Ευρωπαίοι φοιτητές του που σπουδάζουν μακρυά από την χώρα τους, συνήθως πρέπει να έχουν μαζί τους της ΕΚΑΑ, ώστε να εγγραφούν στα πανεπιστήμια και στις κρατικές αρχές της χώρας όπου σπουδάζουν. Στην Σουηδία όπου ζω, είναι απαραίτητη ώστε να εκδοθεί ο αντίστοιχος Σουηδικός ΑΜΚΑ που είναι αναγκαίος ακόμα και για να πάρεις μια σοκολάτα από τον αυτόματο πωλητή στην εταιρία που εργάζομαι (όντως!). Πως αποκτούν όμως την ΕΚΑΑ σε Ελλάδα και Σουηδία;\nΟι Έλληνες φοιτητές:\nΓράφονται στον ΟΑΕΔ (ενώ είναι φοιτητές και αυτό απαγορεύεται)\nΌταν περάσουν 2μήνες κάνουν αίτηση στο ΙΚΑ για να ασφαλιστούν ως άνεργοι\nΠεριμένουν να φτάσει το βιβλιάριο τους. Όταν αυτό φτάσει, κάνουν την αίτηση για έκδοση ΕΚΑΑ.\nΗ ΕΚΑΑ τους αποστέλεται ταχυδρομικά.\nΣυνολικά: 3 επισκέψεις σε δημόσιες υπηρεσίες, πολλά δικαιολογητικά, μία (αναγκαστική) ψευδή δήλωση και 4-6 μήνες αναμονής.\nΟι Σουηδοί φοιτητές:\nΜπαίνουν στο σάιτ του σουηδικού ΕΦΚΑ, βάζουν το ΑΜΚΑ τους και η ΕΚΑΑ τους αποστέλεται ταχυδρομικά.\nΣυνολικά: 0 επισκέψεις σε δημόσιες υπηρεσίες, κανένα δικαιολογητικό και 1 βδομάδα αναμονής.\nΤο να δημιουργηθεί στον ΕΦΚΑ μια φόρμα όπου θα μπορούν όλοι οι πολίτες να παραγγέλλουν την ΕΚΑΑ με τον ΑΜΚΑ τους και τους κωδικούς του taxisnet είναι μια διαδικασία που χρειάζεται μερικές μέρες. Δεν χρειάζεται ιδιαίτερη τεχνογνωσία και έχει σημαντικά οφέλη (μείωση ουρών στις υπηρεσίες, κλπ.). Το γιατί κάτι τόσο απλό δεν έχει γίνει, είναι κάτι που λέει πολλά για την ποιότητα των κρατικών υπαλλήλων, την δομή του κράτους και τις επιλογές στελεχών των κυβερνήσεων. Ας ελπίσουμε ότι κάποτε τα αυτονόητα θα γίνουν πραγματικότητα...